text:
Iyo gahunda ni nziza none umuntu uri hanze y’igihugu ashaka kugura izo mpapuro mpesha mwenda yabikora ate kandi afite compte murwanda iriho amafaranga, mudusobanurire nibura tuzigure kuko nzagaruka mu RWANDA UMWAKA UTAHA KANDI NSHAKA KUZIGURA
murakoze
Abitabira ku giti cyabo kugura impapuro mpeshwamwenda ni 11%
Yanditswe na MUTUNGIREHE SAMUEL
Guverineri wa Banki Nkuru y’u Rwanda, John Rwangombwa, yatangaje ko abantu ku giti cyabo bitabira kugura impapuro mpeshwamwenda (Treasury Bonds) Leta ishyira ku isoko bamaze kugera ku mpuzandengo ya 11% bavuye kuri 0.3% mu myaka ine ishize.
Yabigarutseho ubwo itsinda ry’Ikigega Mpuzamahanga k’Imari, IMF, ryagaragazaga ikigereranyo cy’uko ubukungu bw’u Rwanda buzaba bwifashe muri uyu mwaka wa 2018, hashingiwe ku izamuka ry’ubukungu bw’umwaka ushize wa 2017.
Guverineri Rwangombwa yavuze ko hari uburyo bwinshi bwo gushishikariza abantu ku giti cyabo kwitabira kugura impapuro mpeshwamwenda, aho buri muntu ashobora kubona ubutumwa bugufi kuri telefone ngendanwa ye bigatuma abantu barushaho kwitabira kugura izo mpapuro, kimwe mu buryo bwo kwizigamira Leta ishyiriraho Abanyarwanda.
Ati “Ubwitabire bwarazamutse cyane, nko mu 2013 tutaratangira gahunda yo koherereza abantu ubutumwa bugufi kuri telefone ngendanwa, abantu ku giti cyabo bagura izi mpapuro mpeshwamwenda twari dufite 0.3% gusa; ubu tumaze kugera kuri 11%, byagiye bizamuka cyane.”
Rwangombwa yasobanuye ko guhera muri iyo myaka ine ishize, nka Banki Nkuru y’u Rwanda bagira gahunda yo kumanuka bakegera abantu mu turere dutandukanye tw’igihugu, mu turere 10 buri gihembwe cy’umwaka, bakajya kubasobanurira ibijyanye n’isoko ry’impapuro mpeshwamwenda mbere y’uko izo mpapuro zishyirwa ku isoko.
Ati “Tugira ikipe yacu, bafatanyije n’abakozi ba Minisiteri y’Imari n’Igenamigambi bajya mu turere; nibura buri gihembwe dukora mu turere 10, tugahuza abantu batandukanye, tukabasobanurira iby’impapuro mpeshwamwenda. Tugira gahunda yo kujya mu bigo bitandukanye, ari ibigo bya Leta, iby’abikorera, tukaganira n’abakozi babo ibyiza byo gushora imari muri izo mpapuro noneho tukagira n’iyo gahunda yo kohereza ayo makuru mu butumwa bugufi, tukagira n’ubutumwa bwamamaza kuri za radiyo.”
Impapuro mpeshwamwenda z’imyaka irindwi, za miliyari 10 z’amafaranga y’u Rwanda Banki Nkuru y’u Rwanda (BNR) yashyize hanze mu Kuboza 2017, zitabiriwe ku kigero cya 178%. Ubwo bwitabire buri hejuru BNR yasobanuye ko buturuka ku bukangurambaga bugenda bukorwa hirya no hino mu gihugu, aho Abanyarwanda basobanurirwa akamaro ko kuzishoramo imari no kwizigamira bigamije inyungu binyuze mu kugura izo mpapuro.
One Comment on “Abitabira ku giti cyabo kugura impapuro mpeshwamwenda ni 11%”
-
Iyo gahunda ni nziza none umuntu uri hanze y’igihugu ashaka kugura izo mpapuro mpesha mwenda yabikora ate kandi afite compte murwanda iriho amafaranga, mudusobanurire nibura tuzigure kuko nzagaruka mu RWANDA UMWAKA UTAHA KANDI NSHAKA KUZIGURA


c: text/html

text:
Ati “Hari indwara zitandura umuntu ashobora kurwara akayigumana ubwe ntabe yayanduza umwana cyangwa umugabo we.Izo ndwara zifite ibintu 4 bizitiza umurindi: Kurya nabi, ikoreshwa ry’inzoga, ikoreshwa ry’itabi no kudakora imyitozo ngororamubiri. Ni yo mpamvu rero ukwiye kwita ku mirire na siporo kuko inzoga n’itabi biroroshye ku barokore kubyirinda”.
Yakomeje agira ati “Hari abantu bibwira ko gukora imyitozo ngororamubiri yonyine izabafasha kugira ubuzima bwiza cyangwa se kugabanya ibiro ariko iyo tugiye ku ijanisha dusanga imyitozo ngororamubiri ifata 20% noneho imirire igafata 80%. Ni ukuvuga ngo sporo yonyine ntabwo ifasha umuntu ku rugero ruri hejuru, ahubwo umuntu akwiriye kuyifatanya n’imirire myiza iboneye.
Hari sport zitandukanye abantu baba bashobora gukora ariko ikigo gishinzwe ubuzima ku isi bagira inama abantu gukoresha iminota 150 mu cyumweru y’imyitozo ngororamubiri isa n’aho yihuta, bivuze ngo ni iminota 30 mu minsi 5, ushobora kwiruka, kunyonga igare n’ibindi ”.
Mfiteyesu Leah yasobanuye amwe mu makosa abantu bakora mugihe bari gukora siporo kandi bikaba byabagiraho ingaruka mbi ati “Umuntu uri mu mubyibuho ukabije cyangwa se wafashwe n’indwara zitandura hari siporo tubabuza, nk’urugero umuntu munini iyo usimbutse umugozi kuriya uba uzamuka wiceka hasi ibiro byawe ari byinshi binaniza amavi agatangira kubabara.
Ikindi ushobora kurwara umugongo uwutewe no gukora siporo nabi hari n’abahakura indwara zidakira nk’iz’urutirigongo kuko hari igihe umuntu kwa muganga bamwandikira siporo agahita ashaka gukorera rimwe izo atakoze zose. Cyangwa se umuntu akajya muri jimu (gym) agatangira guterura ibintu bimurusha imbaraga. Ibyo na byo bishobora gutera kwangirika kw’amagufwa no kugira udusebe ku mikaya ariko ku bantu bafite ibibazo by’umugongo si byiza guterera umusozi cyangwa kuwumanuka.
Ku bantu barwaye diyabete iyo akoze siporo nyinshi ashobora kugira isukari nkeya cyane bikaba byamutera ikibazo. Ni yo mpamvu gukora siporo ku muntu utabimenyereye akwiriye gutangira bucye agenda n’amaguru yihuta kuko byo akenshi nta kibazo bitera.
Ku rundi ruhande hari abantu bafite imyumvire ivuga ko gukora siporo ari icyaha, Madame Leah yagize icyo abivugaho muri aya magambo:
“Akenshi tugarutse ku itorero ryacu, abenshi ku bijyanye n’imyambarire y’abagore n’abakobwa mbona bigenda bihinduka, ariko n’iyo waba ufite iyo myumvire yo kumva ko imyambarire ari cyo kibazo, wiyambariye ikanzu yawe ushobora kuzenguruka karitsiye yanyu wihuta n’ubundi ntibizakubuza kubira ibyuya. Mubyukuri icya mbere si uburyo wambaye, si aho uyikoreye ahubwo icya mbere ni icyo ukoze, ariko si icyaha kuko siporo ni kimwe mu bituma dufata umubiri wacu neza”.
Muri macye abarokore n’abandi bantu muri rusange bakwiriye gukora imyitozo ngororamubiri kandi badategereje ko haza umubyibuho ukabije cyangwa se indwara

robotstxt: allowed

filter: keep


text:
Iyi nzu ya nyakatsi y’uyu munyarwandakazi iri i Ndera, mu mujyi wa Kigali !!!!
Abagize clubs za RDI mu Rwanda, turatabariza abaturage. Kubera politiki mbi ya ruvumwa irimo no gushonjesha abaturage ku buryo bugambiriwe, ubu hirya no hino mu gihugu cy’u Rwanda hari inzara iteye ubwoba. Abaturage benshi ntibakibona ibyo kurya n’abagize ngo barasamuye barya ibidafatitse byibura incuro imwe ku munsi. Aho iyi nzara yiganje cyane ni mu ntara y’Amajyepfo, iy’Uburengerazuba n’igice cy’intara y’Uburasirazuba. Ni ukuvuga ahahoze ari perefegitura za Kibuye, Gikongoro, Cyangugu, Butare, Gitarama na Kigali Ngali. Hiyongeraho uduce tw’imijyi inyuranye yo mu Rwanda kuko abayituye batunzwe no guhaha, none ibiriwa ku masoko bikaba bihenda cyane kuburyo batakibasha guhaha.
N’ubwo bimeze bitya, ikibabaje ni uko Leta y’igitugu itajya ihingutsa iki kibazo ngo itange inkunga ku baturage bashonje cyangwa ngo yiyambaze abagiraneza n’abaterankunga. Ahubwo irangwa no kubeshya ngo Abanyarwanda barakize, bateye imbere, bafite imibereho myiza ; nyamara urugi rukinga batanu naho abana bakaba bagiye kumarwa na shorokori na bwaki. Kubera iterabwoba ry’ingoma ngome ya Jenerari Paul Kagame n’agatsiko ke k’Abasajya, nta bitangazamakuru cyangwa abanyamakuru baratinyuka gushyira ahagaragara iki kibazo. N’abaturage ubwabo ni bake bemera kubitangaza, na bwo bisa nko kwiyahura bavuga ko n’ubundi urwo bapfuye atari rwiza. Abandi usanga batinya kugira icyo bavuga kugira ngo barebe ko bwacya kabiri, agatsiko katabishe.
Impamvu zateye inzara
Nk’uko tutahwemye kubitangaza no kubyamagana, politiki mbi ya Leta ya Kagame igamije gushonjesha abaturage ku bwende ni yo nyirabayazana w’iyi nzara. Bimwe mu byateje inzara:
1) Muri gahunda yo guhuza ubutaka hakorwa amaterasi y’indinganire, habayeho kurandura imyaka y’abaturage yari itarera no gutema intoki zari zibatunze.
2) Muri gahunda yo guhinga igihingwa kimwe nk’ibigori, umuceli, ibirayi n’ibindi, hamwe na hamwe ibi bihingwa byararumbye cyangwa birarwara maze abahinzi bataha amara masa.
3) Muri gahunda yo kugurishiriza umusaruro hamwe, agatsiko katwaye imyaka y’abaturage kababeshya ko kazabishyura kanyujije amafaranga yabo kuri konti zabo ziri mu Murenge Sacco none karabambuye.
4) Imirima imwe yambuwe abaturage maze iterwamo ibimera bitaribwa kandi bidafitiwe amasoko nka bobere zigaburirwa amagweja, indabo, urubingo, muringa, makadame n’ibindi.
Ayo ni amaboberi agaburirwa amagweja ahinze mu mirima y’ibishanga yambuwe abaturage
5) Abaturage baraburabuzwa basabwa ibirenze ubushobozi bwabo nko kubaka izindi nzu mu midugudu, umusanzu wo kubaka amashuri, ubwisungane mu kwivuza buhenze, amafaranga y’uburezi, aya FARG, ay’irondo, ayo kubaka inzibutso za jenoside, ayo kugura amarimbi ndetse no gukora umuganda incuro nyinshi mu cyumweru.
Umwanzuro
Abagize clubs za RDI Rwanda Rwiza zikorera mu gihugu imbere, twongeye kwamagana twivuye inyuma politike mbi y’ubutegetsi bw’igitugu bwa jenerali Paul Kagame n’agatsiko ke igamije gushonjesha abaturage no kubica uruhongohongo.
Amaboberi : aha ni ku Kibuye.
Turasaba Leta ya Kagame guha imfashanyo abamaze kuzahazwa n’amapfa kuko biri mu nshingano zayo zo kurengera abaturage.Turasaba imiryango nterankunga, abagiraneza, abanyamadini, abanyamakuru n’abandi bashobora kurengera no kuvugira abaturage kugera hirya no hino mu giturage bakirebera aho inzara igejeje rubanda rwabuze kivurira na kivugira kugira ngo bagaragaze ikibazo rubanda ifite, bityo abaturage bagobokwe mu maguru mashya. Twongeye gusaba Abanyarwanda bose aho bari hose gushyira hamwe no gufatanya maze tugahagurukira rimwe tugasezerera burundu ingoma y’agatsiko ka gisirikare kica abanyagihugu, bityo hagashyirwaho ubutegetsi burengera abaturage kandi bwubahiriza uburenganzira bwa Muntu n’amahame ya Demukarasi.
Mahoro Pacis
Perezida wa clubs za RDI mu Rwanda
Email : pacismahoro@yahoo.fr


text:
Ikirungurira giterwa na aside yo mu gifu iba iri kugaruka mu muhogo. N’ubwo hari imiti igikiza tugiye kurebera hamwe uburyo wakoresha kandi bwihuse bw kukirwanya.
Dore uburyo wakoresha bworoshye ukakirwanya ubwawe:
1.Nywa icyayi kirimo tangawizi
Amazi ashyushye wongeyemo tangawizi byibuze imazemo iminota 10, ugahita uyanywa. Tangawizi ni umuti mwiza ukoreshwa muri byinshi; harimo abantu bakunda kuruka mu gihe bakoze urugendo, kimwe no koroshya mu muhogo igihe harwaye.
Iyo mu muhogo horoshye gutyo, bituma aside itazamuka ngo igere mu muhogo. Niba ukunda kukigira, ushobora kunywa iki cyayi, iminota 20 byibuze mbere yo kurya cyangwa waba wagize ikirungurira ugahita ukinywa nyuma yo kurya.
2.Guhagarara wemye
Mu gihe ufite ikirungurira, si byiza kwicara cyangwa kuryama, ugomba guhagarara. Guhagarara wemye bifasha ibiri mu gifu kutazamuka mu muhogo, no kongera kumanura iyo aside iba yageze mu muhogo igasubira mu gifu, bityo ukaba ukirwanyije.
3.Guhekenya shikereti
Shikereti nazo zifasha kugabanya aside. Kuzihekenya byongera ikorwa ry’amacandwe agafasha mu kugabanya aside iba yabaye nyinshi mu nzira y’urwungano ngogozi. Ni byiza guhekenya shikereti byibura iminota 30, iyo umaze kurya mu gihe ukunda kugira ikirungurira.
4.Bicarbonate de soda cg umunyu wo muri farumasi
Uyu munyu twabonye akamaro kawo gatandukanye, tubona ko ari ibanze mu byo ugomba kuba ufite iwawe wakwifashisha. Uyu munyu ufasha mu kurwanya aside itwika mu muhogo iyo izamutse ivuye mu gifu. Fata akayiko gato (ako ukoresha k’isukari) k’uyu munyu mu kirahuri cy’amazi, ubundi unywe gacye gacye. Mu gihe ufite ikirungurira ni byiza kunywa ibintu byose gacye gacye. Icyitonderwa: Uyu munyu ntugomba gukoreshwa mu gihe kwa muganga bagutegetse kugabanya umunyu urya.
5.Nywa vinegre cg amazi arimo indimu
Vinegre ni aside, ahubwo yakongera aside nyinshi mu gifu, ushobora kwibaza impamvu ikoreshwa. Kunywa akayiko kamwe ka vinegre, bifasha umuhogo gukora neza; ni ukuvuga kwifunga igihe ihuye n’aside ivuye mu gifu.


text:
Agahigo k’uwamaze imyaka myinshi ku Isi kugeza ubu gafitwe n’Umufaransakazi, Jeanne Calment, wamaze imyaka 122 n’iminsi 164.
Ku wa 30 Kamena ni bwo Flores wavutse ku itariki ya 08 Kanama 1908 yemejwe nk’ushaje kurusha abandi. Ni umwana w’ubuheta mu bandi 10 bavukana.
Yakuranye inshingano zo kubitaho no gukorana na se mu mirima y’ibisheke kugeza ubwo yashakanaga na Andrea Perez babanye imyaka 75 bakabyarana abana bane.
Flores ubu afite abuzukuru batanu n’abuzukuruza batanu ndetse aracyatuye muri Puerto Rico aho yitabwaho na babiri mu bana be batuyeyo ari bo Tirsa na Milito nk’uko byemezwa n’umushakashatsi wa Guiness de Record, Robert Young.
Ku rundi ruhande ariko, Jeanne Calmet ufatwa nk’uwabayeho imyaka myinshi kurusha abandi, yabayeho ubuzima butangaje kuko yavutse muri Gashyantare 1875 mu Bufaransa.
Icyo gihe icyizere cyo kubaho cyari kikiri ku myaka 45 ariko we ageza ku myaka 100 akibasha gutwara igare, yuzuza 110 yibana mu nzu wenyine ndetse kugeza ku myaka 117 yari atarahagarika kunywa itabi no gusoma ku gatama yakundaga kugeza ubwo yatabarukaga mu 1997 afite imyaka 122 n’iminsi 164.
Iby’uburame bwa Calment ntibyagiye bivugwaho rumwe cyane ko bigaragara ko yabayeho mu kinyejana cya 19 aho bivugwa ko kubaho imyaka 122 byari bigoye.
Byatumye hari abavuga ko yapfuye mu 1934 maze umukobwa we wari ufite amadeni menshi agahita amwiyitirira ahunga iyo myenda nubwo icyo gihe byatangajwe ko uwo mukobwa we witwaga Yvonne ari we wapfuye.


text:
Abantu benshi usanga nta kazi bagira(cyangwa bagira akazi gacye), kandi akazi bashoboye gukora kaba kabategereje kuri interineti, Iki ni igihe cyo kwiga uburyo wakoresha umwanya wawe wuzuza konte ya banki yawe, Kuko kuri ubu igihe ni amafaranga, nurangiza aya mahugurwa ntuzongera gutakaza igihe cyawe ukundi.
Amahugurwa ya Freelancing ateguye mu Kinyarwanda amara iminsi 7. Akwigisha uburyo wahora ufite akazi wifashishije interineti, buri munsi wakira isomo rimwe mu gihe cy’iminsi irindwi. Isomo rikurikira uzajya uribona ku munsi ukurikiraho mw’isaha wiyandikishirijeho kuri aya mahugurwa.
Aya mahugurwa yagenewe abantu bose bakeneye kongera amafaranga binjiza, bakaba bagira n’umwanya upfa ubusa rimwe na rimwe kandi bafite impano zitandukanye zabinjiriza amafaranga: nko kuba babasha kwandika inkuru, gukora ubushakashatsi(research), gusemura indimi, gukora za website, gukora graphics n’ibindi byinshi bitandukanye.
Aho waba uri hose wakora aka kazi, waba uri umunyeshuri ariko ubasha kugera kuri interineti, waba uri umukozi usanzwe ufite akazi ariko ugira umwanya munini wakoramo n’ibindi, waba uri rwiyemezamurimo ushaka kongera umusaruro wa Business yawe, waba nta kazi ugira ariko ufite ibyo ushoboye gukora, mbese ntanumwe uhejwe keretse abadafite ubushobozi bwo kugera kuri interineti gusa. Nurangiza uzicuza impamvu utabimenye kera kuko ubu uba umaze gukorera akayabo.
Uzarangiza Uzi:
- Uzi uko wabona ibiraka buri munsi bijyanye n’ibyo ukunda gukora., kw’isi hose kuri interineti.
- Uzi Gusaba akazi no gukorera kuri interineti.
- Uzi uburyo butandukanye wabikuzamo amafaranga uba wahembwe online.
- N’ibindi…
Iki ni igihe cyo kubyaza umwanya wawe umusaruro, ukora ibyo ukunda, uko ushaka, igihe ushakiye, ukabihemberwa neza. Iyandikishe ku mahugurwa ku buntu utangire. Kandi iyo urangije uhabwa seritifika yo kurangiza aya mahugurwa.
Amabwiriza agusobanurira uko wiga n’uko ukoresha konte yawe neza wayasanga hano: KWIGA (Ni ingenzi kuyasoma)
Course Features
- Lectures 7
- Quizzes 1
- Duration 4 Hours
- Skill level All levels
- Language Kinyarwanda
- Students 301
- Certificate Yes
- Assessments Yes
-
Untitled
Urigamo uko wakora akazi online ugakorera amafaranga aho waba uri hose, n'uburyo wayakuraho.


text:
Wasobanukiwe ibintu 3 biranga umugambi w’Imana ku buzima bwawe?-Pasiteri Jean Jacques Karayenga
Yanditswe na: Ubwanditsi2021-08-04 07:31:56
"Ndamubaza nti ‘Ngire nte, Mwami?’ Umwami aransubiza ati ‘Haguruka ujye i Damasiko, ni ho uzabwirirwa ibyo ugenewe gukora byose." Ibyakozwe n’Intumwa 22:10
Ese guhinduka kwa Pawulo cyaba cyari ikintu gitunguranye, cyangwa cyari umugambi w’Imana na mbere? Pawulo Imana yari yaramuteguye kuzamukoresha uhereye kera. Bibiliya iravuga ngo" Umwami aramusubiza ati “Genda kuko uwo muntu ari igikoreshwa nitoranirije, ngo yogeze izina ryanjye imbere y’abanyamahanga n’abami n’Abisirayeli." Ibyakozwe n’Intumwa 9:15
Umugambi w’Imana ku buzima bwawe, wawibazaho byinshi: Ese Imana ifite umugambi ku buzima bwanjye, niba ariko bimeze se, nabigenza gute ngo nywugenderemo? Imana ifite umugambi n’intego ku buzima bwa buri mwana wayo.
Niba twe tujya kubaka tugakora plan turi abantu batazi uko ejo hazaba hameze, murumva bitoroheye umuntu wese kumva ko Imana ari Imana ikorera kuri gahunda kuruta cyane uko twebwe tuyikorera? Iyo turebye Aburahamu(Mu Baheburayo 11: 8-10) ukareba ibye uko yahagurutse iwabo n’ibyavuyemo, ukareba Mose(Mu Baheburayo 11:24-27) uko yarerewe kwa Farawo Imana igamije kuzahamutuma ngo akure ubwoko bwayo muri Egiputa.
Iyo urebye uko Imana yavuze ibya Dawidi ikabisohoza mu 1Ingoma 17:7, ukareba Yeremiya 1:5-8 aho Imana imubwira ngo" “Nakumenye ntarakurema mu nda ya nyoko kandi nakwejeje utaravuka, ngushyiriraho kuba umuhanuzi uhanurira amahanga.” Nuko ndavuga nti “Nyamuneka Nyagasani Yehova, dore sinzi kuvuga ndi umwana!” Ariko Uwiteka arambwira ati “Wivuga uti ‘Ndi umwana’, kuko abo nzagutumaho bose uzabasanga kandi icyo nzagutegeka cyose ni cyo uzavuga. Ntukabatinye kuko ndi kumwe nawe kugira ngo nkurokore.” Ni ko Uwiteka avuga.
Tubona ko imibereho y’aba tuvuze n’abo tutavuze ko itari impanuka, bityo n’iyacu ikaba atari impanuka. Mu Befeso hongera kubisobanura neze ngo “ Turi abo yaremye, ituremeye imirimo myiza muri Kristo Yesu, iyo Imana yiteguriye kera kugira ngo tuyigenderemo”. Uhereye kuri aba bose rero n’abandi tutavuze, uhita ubona ko Imana ifite umugambi kuri buri mwana wayo.
Umugambi w’Imana ku buzima bwacu urangwa n’ibintu 3 by’ingenzi
Umugambi w’Imana ni uw’umuntu ku giti cye
"Ibyakozwe n’Intumwa 9:4, havuga Sawuli ku giti ke nubwo yari kuwe n’abandi benshi. " Agwa hasi yumva ijwi rimubaza riti “Sawuli, Sawuli, undenganiriza iki?” Aramubaza ati “Uri nde, Mwami?” Na we ati “Ndi Yesu, uwo urenganya."
Wagombye kumenya ko rero ari nta wundi uvugwa atari wowe, ariyo mpamvu umugambi w’Imana kuri wowe wihariye kandi ureba wowe wenyine. Hari intego Imana igomba kugeraho muri uwo mugambi ku buzima bwawe itagerwaho hakoreshejwe ubuzima bw’undi.
Umugambi(ubushake)by’Imana ku mwana wayo, ni byiza kandi bitunganye! Imana ni nziza, kamere yayo ni urukundo, ni cyo gituma n’umugambi wayo ari mwiza.
Umugambi wayo ni umugambi ushoboka mu bikorwa
Ntabwo Imana yaguteguriye umugambi w’amagambo udashoboka, cyangwa udashobora kujya mu bikorwa nk’imwe mu migambi ijya itegurwa hano mu isi. Uyu mugambi kandi, ushyirwa buri munsi mu bikorwa mu buzima bwawe, si umugambi uvugitse neza cyangwa wumvikana neza mu matwi gusa, ahubwo ni umugambi usohora nk’uko twabibonye kubatubanjirije. Uwo yari afite kuri Aburahamu, Dawidi, Yeremiya, nabwo iyo migambi yose Imana yarayisohoje. Niyo mpamvu nawe umugambi Imana igufiteho ari umugambi ushoboka kandi wasohora.
Guhishurirwa umugambi w’Imana n’intego yayo ku buzima bwawe, ni cyo kintu cy’ingenzi
Nubwo ibi byagiye bigora benshi mu bavuga ko ari abakristo bikabagora kubyumva, kubaho kwawe ntabwo ari impanuka ahubwo hariho umugambi n’intego bituma uriho none. Kutabimenya kwawe, bituma ubaho ubuzima burangwa no kwiheba, kutagira icyerekezo ndetse no gutsindwa. Nta kinejeje rero nko kumva ko urimo kugendera ku ntego kandi ko n’ibyo ukora byose birimo gusohoza iyo ntego, atari ku bwacu, ahubwo bishingiye ku bushake bwa Data wo mu ijuru udukunda. Umuntu wese utarakizwa abaho ubuzima bujyanye n’uko abyumva n’uko ashaka, nk’uko na Pawulo yari ameze mbere yuko yemerera Yesu kumuhindura.
Ikibabaje ni uko hari n’abakristo bibereyeho ubuzima uko babwumva, bakabaho biyobora, bagafata ibyemezo uko babyumva ku iherezo bagasanga baribeshye bakagwa mu mitego mibi. Ndagira ngo nkubwire rero mwenedata, irinde kubaho ubuzima bwo kwiyobora, gukora ibyo ushaka, irinde gufata ibyemezo uko ubyumva, ahubwo icyo ugiye gukora cyose ubanze urebe niba ari cyo Imana ikwemerera gukora, niba kiri mu bushake bw’Imana. Nibwo uzabaho ubuzima butekanye butarimo umubabaro.
Ni ryari twinjira mu bushake bw’Imana, umugambi w’Imana?
Twinjira mu mugambi w’Imana igihe twemeye kwakira Yesu Kristo nk’Umwami n’Umukiza wacu. Pawulo yatangiye kwinjira mu mugambi w’Imana igihe yicishaga bugufi. "Babashyira imbere y’intumwa kandi bamaze gusenga babarambikaho ibiganza. Nuko ijambo ry’Imana rikomeza kwamamara, umubare w’abigishwa ugwira cyane i Yerusalemu, abatambyi benshi bumvira uko kwizera." Ibyakozwe n’Intumwa 9:6
Niba ushaka kwinjira mu mugambi w’Imana, reka kuba umunyedini nk’uko Pawulo yari ameze mbere, ahubwo wakire Yesu akwihishurire mu buzima bwawe ukizwe, nibwo uzaba utangiye umugambi w’Imana mu bugingo bwawe. Iyo tugendera mu mugambi w’Imaa, tugenda duhishurirwa umunsi ku wundi, nk’uko Yesu yabwiye Pawulo ko azamwereka ibizakurikiraho nyuma yo kwemera guhinduka.
Iyi nyigisho yateguwe inatambutswa na Pasiteri Jean Jacques Karayenga kuri Agakiza TV, yose wayikurikira hano


text:
Ni koko Abaturage bifitemo imbaraga batazi, akaba arizo umunyagitugu akoresha ngo abeho abakandamiza. Kumeya iri banga ni intambwe ya mbere mu guharanira uburenganzira bwa buri wese!
Umutwe wa 5: AGATSIKO K’INDOBANURE ZIGARAGIYE UMUNYAGITUGU PAUL KAGAME NTIGAKWIYE KWITIRANYWA N’UBWOKO BW’ABATUTSI.
Imitungo umunyagitugu Paul Kagame yasahuye iteye isoni : indege 2, amato, amazu n’amasambu hirya no hino ku isi, amasosiyeti y’ubucuruzi, amabanki y’igihugu yayasize iheruheru…! Inda ye yonyine ni yo Abenegihugu twese tugokera, si ibyo kwihanganirwa !
Ni ihame : Ubutegetsi bwa Paul Kagame ni ubutegetsi bushingiye ku gatsiko gato, k’Abatutsi b’indobanure, baturutse Uganda, b’Abasirikari. Amazina y’abagize ako gatsiko arazwi neza. Agatsiko kagizwe ahanini n’abantu batize amashuri, yewe harimo n’abatazi gusoma no kwandika ! Ibyerekeye ubumenyi mu kuyobora igihugu ntacyo bibabwiye, bo bashyira imbere ubunararibonye mu kurasa Abenegihugu. Barimo n’Abagande butwi bakora nk’abacancuro, bakagaragaza ko badakunze abaturage na busa. Abo nibo bonyine bakomeje kwikubira ibyiza byose by’igihugu, inyungu rusange (Intérêt général) ntibayikozwa, ikibashishikaje ni inyungu z’Agatsiko gusa. Hagati aho Abenegihugu bo bameze nk’intama zitagira abashumba, zigasigara zicunzwe n’IKIRURA.
- Ukwikubira kugaragarira no rwego rw’imibereho myiza y’abaturage
Kugira ngo Agatsiko gashobore kuramba mu bwikanyize, dore uko kabigenza :
IBANGA RYA 20 : Kwiyitirira Abatutsi
(1) Kiyitirira ubwoko bw’Abatutsi, kakagerageza kumvisha Abanyarwanda n’amahanga ko kaburengera kanyuze mu nzira yo gukandamiza abo mu bwoko bw’Abahutu (Diviser pour régner).
(2) Bamwe mu Batutsi badashishoza bakomeje kwibeshya ko Agatsiko gaharanira inyungu z’ubwoko bwabo, bakirinda gufungura amaso ngo batabona ko kugeza na n’ubu Agatsiko katazuyaza kwivugana Abatutsi b’inzirakarengane (kubica, kubafunga, kubatorongeza) kagahitamo kwikoranira n’Interahamwe zamaze abantu ku buryo buzwi na bose !
(3) Abo Batutsi b’intagondwa kandi badashishoza ni bo bahuka muri bagenzi babo b’Abahutu, bakabafungisha, bakabacisha amafaranga ya hato na hato kugira ngo batabashinja ibinyoma, bakabiyemeraho birenze urugero, babakangisha ko Ubutegetsi ari ubw’Abatutsi.
(4) Hari n’Abatutsi bashyira mu gaciro, bazi neza ko Agatsiko kabahekuye, ko kandi kabahinduye ibikoresho by’inyungu zako gusa, nyamara bakarenga bagakomeza kukiyomekaho. Ahanini babiterwa no gutinya Agatsiko gashobora gukomeza kubakora mu nda. Babiterwa kandi no kutizera Abahutu kubera Intagondwa zabo zabatsembye.
Aha niho hari IHURIZO RIKOMEYE : Abanyapolitiki bafite ubushake bwo kubaka igihugu babanje gusenya kariya gatsiko k’Indobanure bazashobora bate kugatandukanya n’ubwoko bw’Abatutsi ?
(5) Bamwe mu Bahutu badashishoza bitirira Abatutsi bose akarengane baterwa na kariya Gatsiko, ntibabone ko hari n’Abatutsi benshi barenganywa nako. Ni cyo kibatera guhinduka abahezanguni banga Abatutsi, umwiryane ukaba insobe.
IBANGA RYA 21 : Gucengera amadini, imiryango idaharanira inyungu no gusenya itangazamakuru ryigenga
(1) Agatsiko gacengera imiryango idaharanira inyungu n’amashyirahamwe yita ku mibereho myiza y’abaturage kakayahindura umuvugizi w’inyungu zako bwite, iyanze kubikora igasenywa cyangwa ikirukanwa mu Rwanda.
(2) Gacengera amadini, agasigara asenga abayobozi b’Agatsiko aho gusenga Imana no kurengera abakene. Abayobozi b’amadini batemeye kugirwa ibikoresho bahindurwa ruvumwa, bakicwa cyangwa bagafungwa, abandi bakameneshwa.
(3) Kasenye itangazamakuru ryigenga, gakoresha itangazamakuru rya Leta mu nyungu zako gusa, gashinga ibinyamakuru bishinzwe kubeshya rubanda n’amahanga no kurengera inyungu zako gusa.
III. Mu rwego rw’ubukungu
IBANGA RYA 22 : Umutungo w’igihugu wose ni uw’Agatsiko
Agatsiko kumva umutungo wose w’igihugu ugomba kuba uwako bwite:
(1) Gasahura umutungo w’igihugu kigarurira ibigo bya Leta kakabeshya ngo byeguriwe abikorera ku giti cyabo.
(2) Kigaruriye ubucuruzi bwose bw’igihugu, ushatste gukora uwo mwuga atagakorera arafungwa, akabeshyerwa cyangwa bakamuhombya babinyujije muri Rwanda Revenue Authority.
(3) Kambuye abaturage amasambu yabo ahindurwa ibikingi .
(4) Agatsiko kateje ubushomeri bukomeye mu gihugu kuko kigaruriye inzego zose zitanga akazi : Leta, ibigo bya leta, ubucuruzi, inganda n’amabanki…Akazi gahabwa Abamotsi n’ ABAVUKANYE IMBUTO gusa.
(5) Agatsiko kiyemeje gukenesha abaturage, gasenya Centres de négoces zose zabaga mu cyaro no mu ntara, umutungo wose w’igihugu ushyirwa i Kigali kuko ariho Agatsiko gatuye kandi gakorera.
(6) Ubundi buryo bwo gukenesha abaturage burundu : Agatsiko kashyizeho imisanzu, imisoro n’impano (bidatangirwa reçu!) za buri gihe katitaye ku bushobozi buke bw’umuturage.
(7) Amafaranga kanyunyuje mu mitsi y’abaturage kayabitsa hanze y’ u Rwanda kuko ari ho gashora imari.
(8) Imishahara y’abagize Agatsiko n’Abamotsi babo irenze urugero ugereranije n’umutungo w’igihugu cy’Urwanda, nyamara abandi benshi bakorera abaturage bahembwa intica ntikize.
(9) Agatsiko kitwa ko kayoboye u Rwanda muri iki gihe nta gahunda ihamye gafite yo guteza imbere ubukungu bw’igihugu nk’uko raporo za PNUD, HRW…nazo zibyerekana.
(10) Agatsiko kiberaho mu murengwe uteye isoni mu gihe abaturage barushaho gutindahara.
Dore igiteye impungenge kurushaho : kuba uko kwikubira kwaranahawe intebe mu rwego rw’uburezi n’umuco bivuga ko Agatsiko kari gusenya n’Urwanda rw’ejo….
Umutwe wa 6: Agatsiko k’Indobanure kigaruriye Urwanda ntabwo kikubira ubutegetsi n’ubukungu bw’igihugu gusa, ahubwo iyo ndwara kayigejeje no mu burezi.
IBANGA RYA 23 : Utize aratakaye
Kugira ngo politiki yo kwikubira byose izarambe imyaka myinshi, Agatsiko kahisemo kwiharira n’ubumenyi. Muri iki kinyejana tugezemo, ishuri ni ikintu cy’ingenzi cyane (Tout passe par l’école) kuko ubumenyi n’ikoranabuhanga ari byo bisigaye biyobora isi. Ifoto y’uko igihugu cyacu kizaba gihagaze ejo hazaza ishushanyirizwa ku ntebe y’ishuri.
N’ubwo Agatsiko kagizwe ahanini n’abantu b’Ibikurankota batize amashuri ndetse badahwema kugaragaza ko basuzugura bitavugwa abenegihugu b’incabwenge (Ngo “injiji ziba mu bize”! Twibuke uko Agatsiko karimbaguye Abatutsi kitaga “Intellectuals”!), ntikayobewe ko revolisiyo zose zabayeho mu bihugu binyuranye, no mu bihugu by’Abarabu muri iki gihe ziyoborwa n’abashoboye kwiga bakajijuka.
Agatsiko ntikaribagirwa ko mu 1959 revolisiyo yasezereye Ingoma ya cyami mu Rwanda yatekerejwe ikanayoborwa n’Incabwenge Kayibanda na bagenzi be, abana ba rubanda rugufi bari baragize amahirwe yo kwiga Seminari nto n’inkuru ya Nyakibanda, akaba ariyo mashuri akomeye yari mu gihugu icyo gihe.
Agatsiko karatinya ko imitungo irenze urugero kamaze kurunda yazaribwa n’abandi ejo hazaza, n’ikuzo ry’ubutegetsi rigasubira mu maboko ya rubanda rugufi. Nicyo cyagateye gushyiraho gahunda ebyiri zigaragaza indwara yo kwikubira ku buryo budasubirwaho :
IBANGA RYA 24 : Amashuri y’abana b’Indobanure
Gushyira abana b’Agatsiko n’abavukanye imbuto mu mashuri y’akataraboneka yo mu bihugu by’Abazungu n’ay’indobanure kashinze mu mu Rwanda nka LA COLOMBIERE na GREEN HILLS aho abo bana bigishwa n’Abazungu ! Igihugu cyacu gitanga amafaranga atagira ingano kugira ngo abo bana b’Indobanure bige neza, bazabone ubushobozi bwo gukomeza kwikubira ibyiza by’igihugu bonyine. Ariko kwiga kw’abo bana ntacyo byajyaga kuba bitwaye, kuko nabo ari abenegihugu, iyo Agatsiko kadashyiraho gahunda yo kurindagiza abana ba rubanda rugufi.
IBANGA RYA 25 : Kudindiza uburezi bw’abana ba rubanda
Agatsiko gahora kari maso, gakora ibishoboka byose ngo abana ba rubanda rugufi batiga nabo bakajijuka. Iyo gahunda ya ruvumwa igaragazwa n’ibyemezo byinshi (bitareba amashuri y’indobanure) Agatsiko kagiye gafata bigamije kubangamira uburezi muri rusange :
(1) Gukuraho isomo ry’amateka y’Urwanda kugira ngo abana ba rubanda rugufi batamenya iyo bava n’iyo bajya.
(2) Guca ururimi rw’igifaransa ku kingufu kandi arirwo benshi mu barimu bakoresha n’imfashanyigisho nyinshi zikaba zanditswe muri urwo rurimi.
(3) Guhindagura umwaka w’amashuri ku buryo gahunda z’amashuri zisigara ari akavuyo gatesha abana n’ababyeyi umutwe.
(4) Kubeshya ngo abana bo mu mashuri abanza n’ayisumbuye bigira ubuntu ; nyamara wareba imisanzu basabwa, uduhimbazamuskyi tunyuranye, imisoro idasobanutse … ugasanga ababyeyi baracibwa amafaranga arenze ubushobozi bwabo, akubye incuro 10 ayari asanzwe yitwa ay’ishuri (minerval) bivugwa ko yavanyweho hagamijwe ineza ya rubanda ! Iki kinyoma cyarakaje ababyeyi benshi cyane.
(5) Guhemba abarimu umushahara w’intica ntikize kugirango bacike intege, bareke kwigisha, bigire muri shuguri zo gushaka amaramuko, maze abana ba rubanda badindire. Wakwigisha ute abana ba rubanda, abawe bwite baraye inzara ?
(6) Guhindagura kenshi abaminisitiri bashinzwe uburezi kandi buri gihe hagashyirwaho abatagize icyo bashoboye, buri wese akajya azana akajagari ke uko ashatse .
(7) Porogaramu z’inyigisho zihora zihindagurika, kandi ugasanga amashami ashyizweho asigaye yigisha UBUSA( programmes sans substance, vides).
(8) Dipolome zidafite icyo zimaze kuko wagirango zigamije kwerekana ko ba nyirazo ntacyo bazi Urugero : nka dipolome yerekana ko nyirayo yabonye amanota 2/11 (=18% !) ubwo ni dipolome nyabaki ?
Inteko ishinga amategeko y’Urwanda ubwayo yakoze raporo ebyiri zemeje ko uburezi bwazambye cyane mu Rwanda. Nyamara Agatsiko nta ngamba kigeze gafata ngo bikosorwe, ahubwo kakomeje gufata ibyemezo byo kubuhorahoza!
(9) Gukuraho “Internat” ku kingufu mu mashuri ya Leta, kandi ari yo yafashaga abana benshi cyane b’abakene bakomoka mu giturage kubona amazi hafi abafasha kugira isuku, amashanyarazi abafasha kwiga na nijoro, kugaburirwa bihagije, guhabwa disipulini n’uburere bwa kijyambere, kwitoza kubana n’abandi,…
Mu by’ukuri icyemezo cyo gukuraho Internat nicyo cyerekanye kurusha ibindi ko Agatsiko gafite gahunda ndende yo kuvutsa abana ba rubanda rugufi uburere bwiza igihugu kibagomba.
(10) Kubiba umwiryane mu rubyiruko rw’abanyeshuri biga amashuri yisumbuye bishingiye ku mfashanyo ihabwa abakene n’imfubyi zo mu bwoko bw’Abatutsi zonyine (FARG), imfubyi n’abakene bo mu bwoko bw’Abahutu igihugu kikabatererana! Urugero : Abana 2 ( tutsi na hutu) bavutse nyuma ya jenoside yo mu 1994 wabasobanurira ute ko uko gusumbanya abenegihugu bifite ishingiro ? Ako karengane kabura gate gushyamiranya abo bana ?
Byumvikane neza : ikibazo kiri aha, si uko abana bakomoka ku bazize jenoside yo mu 1994 bakomeza gufashwa n’imisoro iturutse mu baturage twese, ikibazo ni uko bafashwa bonyine gusa mu gihe abandi bana batari Abatutsi, nabo bakeneye inkunga, bakomeje gutereranwa nk’aho bo atari abanyagihugu! Ninde utabona ko Agatsiko kashyizeho iryo vangura ku bwende kagamije gukomeza guhembera amacakubiri kugira ngo Abahutu n’Abatutsi bazahore basubiranamo, ubu no mu gihe kizaza, maze kabone uko gakomeza kubakandamiza ?
(11) Gukuraho amafaranga y’inguzanyo agenerwa abanyeshuri b’abakene kugira ngo bashobore kwiga Kaminuza, maze umunyagitugu Paul Kagame akihandagaza akemeza ko ayo mafaranga atari uburenganzira bw’abo bana! Yabivugiye mu Bwongereza, abitangariza Radiyo BBC. Ibi kandi akabivuga mu gihe abana b’Agatsiko biga mu Rwanda no mu bihugu by’Abazungu bahabwa n’igihugu ibyangombwa birenze ibyo bakeneye nk’aho bo ari uburenganzira bwabo ; bakabaho mu murengwe mu gihe ibihumbi n’ibihumbi by’abana ba rubanda rugufi bari kwitura hasi mu ishuri kubera inzara cyangwa bagahitamo kwishyira mu kagozi kubera kwiheba.
IBANGA RYA 26 : Umukuru w’igihugu afite imyumvire mibi
Ijambo nk’iri ry’umukuru w’igihugu ryerekana ibintu 2 :
(1) Ko umukuru w’igihugu Paul Kagame atajijukiwe n’ibyerekeye uburenganzira bw’abenegihugu (Les droits et les libertés) kandi ari we wambere ushinzwe kubwubahiriza no kuburengera !
(2) Ko mu mutwe w’umunyagitugu Paul Kagame, Abanyarwanda basubijwe ku ngoma ya GIHAKE, aho abenegihugu batagira Uburenganzira (leurs droits) ahubwo bagabirwa bishingiye ku neza ya Nyir’Urwanda (les faveurs) gusa ! Kandi koko rero Agatsiko niko gakora, imyaka ishize ari 17, ibyiza by’igihugu byose kabigize nk’ibyako bwite, abandi Banyarwanda bagenda bahinduka buke buke nk’abagaragu n’abasabirizi mu gihugu cyabo. Abazi gucinya inkoro no guhakirizwa (Abamotsi) nibo bagira icyo bahabwa, ariko na bo ntibasiba gucunaguzwa no kumvishwa ko barya iby’umugayo! Imyumvire n’imikorere nk’iyi ikaba atari iyo kwihanganirwa. Abanyarwanda ntibakeneye “les faveurs” bagenerwa n’Agatsiko, buri wese nahabwe icyo akwiye (le principe du mérite). Nta kindi.
Niyo mpamvu, abenegihugu twese dukwiye guhaguruka, tugatekereza igihugu cyiza dushaka kubaka, n’ubutegetsi bukorera abenegihugu uko bwaba buteye. Ese rwose birashoboka ko ingoma y’Agatsiko k’Abatutsi b’indobanure, b’abasirikari, baturutse Uganda, bategekesha igitugu, iterabwoba n’ikinyoma yasezererwa ? Ese Agatsiko kavuyeho, Abanyarwanda ubwacu twashobora kwishyiriraho UBUTEGETSI BUTIKUBIRA? Bwaba bwubakiye ku zihe nkingi ?.
Biracyaza…
Niba ufite icyo ushaka gusobanuza, watwandikira kuri aderesi ikurikira:
ishema_party@yahoo.fr cyangwa se ugasura urubuga http://www.ishemaparty.mobi ukatwandikira ukoresheje uburyo bwateganyijwe. Ushobora no gusura imbuga zacu kuri facebook.


text:
Nta gushidikanya! Guhera kuri wowe ugiye gusoma iyi nkuru ubwo bumenyi bugufasha gutandukanya inyajwi n’iyindi nta handi wabukuye uretse imbere ya mwarimu ufasha umuntu guhera mu mashuri y’incuke, abo bishobokeye bagakomeza, bakaminuza bakavamo abayobozi bakomeye, ibyamamare n’ibindi bibahesha icyuhahiro.
Kwiyubaka n’iterambere ry’umuntu n’igihugu byose bikeshwa uburere n’ubumenyi byatanzwe na Mwarimu, umusanzu we kandi ugaragarira mu kurwanya ubujiji.
Tariki ya 5 Ukwakira buri mwaka hizihizwa umunsi mpuzamahanga wa Mwarimu hagamijwe kuzirikana agaciro n’uburere butangwa nawe, ubwo mu karare ka Huye Abarimu baturutse mu bigo by’amashuri bitandukanye bizihizaga umunsi wabahariwe bagaragaje ko hari intambwe nziza imaze guterwa mu burezi bw’u Rwanda kuko mwarimu imibereho yahindutse uhereye kubushobozi no koroherezwa mu kazi ke kuko hari ibikorwa remezo bifasha mu gukomeza guteza imbere uburezi bw’u Rwanda.
Mambo ya Dunia Vedaste ni umurezi mu kigo cy’amashuri cya Groupe Scolaire Gishihe giherereye mu Murenge wa Kigoma mu karere ka Huye akaba amaze imya 20 yigisha avuga ko hari byinshi Mwarimu yakoze nubwo imibereho mbere wasangaga itari myiza ariko leta y’u Rwanda yabatekerejeho ikabongerera umushahara ungana na 10%.
Yagize ati”Iyo ndeze umwana akagira indangagaciro nk’umunyarwanda numva mfite ishema kuko bamwe mubo nigishije ubu ni abayobozi abandi ni abacuruzi bakomeye iyo mbirebye numva binshimishije,ubu agaciro k’umurezi mbona gatangwa kuko ubu leta yatwongereyeho 10% k’umushara urumva ko ibyo ari ibintu byiza”
Vedaste kandi avuga ko umwana wagiye mu ishuri aba afite imico itandukanye n’umwana utangiye ku ishuri kuko umwana wageze mu ishuri agira indangagaciro zibereye umunyarwanda, avuga kandi ko uburezi bw’u Rwanda bawavuye ahantu habi kuko kuri ubu abana basigaye bigira mu mashuri agerekeranye nyamara cyera barigiraga ku matafari.
Mukantagara Patricie watangiye kwigisha mu mwaka w’I 1995 ni umurezi mu kigo cy’amashuri abanza cya Buvumu mu Murenge wa Mukura avuga ko cyera wasanganga byarasabaga ko bigisha bisabye ko batira amashuri kuko aho bakoreraga hatabaga amashuri ahagije ariko kuri ubu bakaba bigishiriza mu mashuri meza kandi ahesha agaciro abana b’u Rwanda kuko basigaye bigishiriza mu mazu agerekeranye
Patricie agaragaza ko nubwo nta byera ngo de Leta ikomeje gukora ibishoboka byose ngo ibibazo bahura nabyo mu kazi kabo no mu buzima busanzwe bibonerwe umuti.
Umuyobozi w’karere ka Huye Ange Sebutege wifatanije n’abarimu bo muri aka karere avuga ko kuba mwarimu ari kuruhembe rwo kurerera igihugu bifasha igihugu gutera imbere kandi agashima ko mwarimu ahora ashaka uko nawe yakwiteza imbere,uyu muyobozi kandi yavuze ko byose bikenera ubufatanye ariyo mpamvu bagomga gushyira hamwe imbaraga hagati y’ababyeyi, abayobozi n’abarezi.
Mu karere ka Huye abarimu babaye indashyikirwa bashyikirijwe ibihembo aho uwa mbere yahawe imashine(LapTop) abandi bahabwa telephone zigezweho (Tablet).
Ministeri y’uburezi ubwo yatangazaga amanota y’abanyeshuri basoje ikiciro rusange cy’amashuri yisumbuye n’amashuri abanza akarere ka Huye kakaba karagize ibigo bibiri byaje mu myanya 10 ya mbere mu gihugu ibishimangira ko Huye ari Akarere k’igicumbi cy’uburezi n’umuco.
Muri rusange mu iterambere rya mwarimu, hashize imyaka ine kuva mu 2019, abarimu b’amashuri abanza n’abo mu yisumbuye bongererwa 10% by’umushara wabo wa buri kwezi, ndetse ibi bikaba byarakomeje no mu mwaka wa 2021,insanyamatsiko y’uyu mwaka igira iti” Abarimu ku isonga mu kubaka uburezi buhamye’’.
Umuybozi w’akarere ka Huye Ange Sebutege
Abarimu b’Indashyikirwa bashimiwe
Venuste Habineza/Muhuza.com


text:
Nyuma y’Igiswayire, Ikinyarwanda na cyo cyageze mu Nkoranya ya KAMUSI GOLD
Ubwo hizihizwaga Umunsi Mpuzamahanga w’Indimi Kavukire, tariki 21/02/2013, Umushinga Kamusi (Kamusi Project) wamuritse ikoranya y’ikinyarwanda ishamikiye ku mushinga “Global Online Living Dictionary (KAMUSI GOLD)” ihuriza hamwe inkoranyamagambo z’indimi zigera kuri 20.
Nyuma yo gukora inkoranyamagambo y’Igiswayire n’Icyongereza yakunzwe n’abantu benshi ku isi, ubu Umushinga Kamusi ukorera muri Amerika ugeze ku ntera yo kongera izindi ndimi ku rubuga rwawo aho ikinyarwanda kiza ku isonga mu ndimi zigiye kwitabwaho by’umwihariko.
Uyu mushinga watangiriye muri Kaminuza ya Yale mu Ukuboza 1994 utangijwe na Dr Martin Benjamin. Byageze ubwo waje kuba Umuryango utegamiye kuri Leta mu 2007, ubu ukaba ufite icyicaro muri Leta Zunze Ubumwe za Amerika.
Ibi bikorwa mu mushinga byatangiye hakorwa inkoranyamagambo iri ku murongo wa interineti www.kamusi.org isobanura Igiswayire mu Cyongereza byongereweho Ikinyarwanda n’izindi ndimi.
Bitewe n’uruhare bamwe mu Banyarwanda b’impuguke mu by’indi bagize mu iterambere ry’uyu mushinga wa Kamusi, byatumye Ikinyarwanda kiba mu ndimi zihutiwe kongerwa kuri Kamusi Project bitewe n’uko ari rumwe mu ndimi Bantu ruvugwa n’abantu benshi.
Ikindi nuko Rwanda ari igihugu gishishikariye gukoresha ikoranabuhanga mu itumanaho n’isakazabumenyi (ICT) iyi nkoranya inyuzwaho, bityo bikaba byakorohereza ushaka kuyigeraho kuyibona kandi ku buntu binyuze kuri Interineti. Mu gice gikurikiraho hateganyijwe ko yazashobora no gukoreshwa umuntu yifashishije telefoni igendanwa cyangwa mudasobwa zo mu biganza (tablets).
Mu bantu bagize uruhare cyane ngo iyi nkoranya itangizwe barimo Porofeseri Rugege Geoffrey wigishaga muri Kaminuza ya Grambling muri Leta Zunze Ubumwe z’Amerika nyuma akaza no kuyobora Inama y’Igihugu ishinzwe uburezi mu mashuri makuru na za Kaminuza mu Rwanda.
Undi wakoze kuri uyu mushinga ni nyakwigendera Ibulaimu Kakoma, wigishaga muri Kaminuza ya Ilinoyi (Illinois) muri Leta Zunze Ubumwe z’Amerika, Mr Habumuremyi Emmanuel umaze imyaka 15 afite umushinga w’Inkoranyamagambo y’Ikinyarwanda n’Icyongereza izatangazwa mbere y’uko uyu mwaka w’2013 urangira, akaba ari n’umunonosozi w’inkoranya ya Kinyarwanda.net yakozwe na Dr Rowan Saymur na we bafatanyije mu gufasha Kamusi Project kubona amagambo anoze y’Ikinyarwanda kimwe n’itsinda ryose rikorana n’aba banyuma kuri kinyarwanda.net
Ikoranabuhanga ryakoreshejwe mu gukora iyi nkoranya rizashingirwaho mu gukora isesengurandimi ku rwego ruhanitse, rizatuma abantu bashobora gusemura inyandiko zabo z’ikinyarwanda mu zindi ndimi.
Itangiye ikoze mu buryo bw’inkoranyamagambo y’ururimi rumwe, igerageza gutanga uburyo bwinshi ijambo rishobora gushakirwaho mu buryo bw’ikoranabuhanga, kandi buberanye n’uyikoresha usanga butarakoreshwaho ku nkoranya ziriho z’ikinyarwanda.
Nyuma buri jambi rikagenda rihuzwa n’iryo bifite igisobanuro kimwe mu nkoranya y’urundi rurimi biyigira inkoranya y’ururimi rumwe ku ruhande rumwe, n’inkoranya mpuzandimi ku rundi ruhande, aho abo mu zindi ndimi bashobora kubona ibisobanuro by’ikinyarwanda nk’uko n’ukoresha ikinyarwanda abona ibisobanuro muri izo ndimi kandi akabibonera ahantu hamwe.
Abari muri uyu mushinga bemeza ko kuba ikoranabuhanga rigenda risakara hirya no hino ku isi, bifasha mu buryo benshi babona ubushobozi bwo gusoma iyi nkoranyamagambo bazayisangaho itandukaniro n’izindi, kuko gushaka ijambo rimwe ry’ikinyarwanda bizajya biguha ubushobozi bwo kurisobanukirwa mu kinyarwanda, ukanahabwa ibisobanuro byaryo mu ndimi zindi 20 ziri muri Kamusi Project.
Iyi nkoranya ije yiyongera ku zisanzweho zanditswe n’Ikigo cy’ubushakashatsi cya IRST, iya Padiri Irene Jacob, iya Porofeseri Rugege Geoffrey, iya Porofeseri Niyomugabo wo muri KIE, n’izindi nkoranya zanditandukanye abantu benshi bagenda bandika.
Zimwe mu ndimi ziri hamwe n’ikinyarwanda muri Kamusi GOLD ni Luganda, Setswana, Ekegusii, Ikiyapani, Pulaar, Songhay, Igifaransa, Icyarabu, Igipurutigali n’izindi. Akavugiriro k’iyi nkoranya kakaba ari “Every Word, Everywhere” bishatse kuvuga ngo “Buri jambo, aho ariho hose”.
Iyi nkoranya ifunguriwe buri wese kuba yatanga umusanzu we mu kuyongerera amagambo, kunonosora ayashyizwemo, no gutanga inama. Mu gihe ijambo usanze ribura ushobora kuryongeraho, mu gihe wifuza kongera urugera ku rihari ushobora kubikora. Muri ubu buryo buri Munyarwanda ashobora gutuma iyi nkoranya ibera umuntu wese ushaka kuyikoresha.
Amwe mu magambo amaze gushyirwa muri iyi nkoranya: hamwe na, inyuma, kubera ko, kure, mama, ...
Abakoze iyi porogaramu bose bakomoka muri Afurika (Gana, Uganda, Misiri, Kenya, Tanzaniya, na Afurika y’Epfo). Akaba ari umushinga wavukiye muri Afurika ukaba ugenda ukwirakwira hirya no hino kandi ukaba ugenda wakiranwa yombi.
Kigali Today
Ibitekerezo ( 2 )
NONE UMUNTU YAKWIGIRA IGISWAYIRE KURENTERINETE MUBUHE BURYO MUTUBWIRE UKO BYAGENDA.
mbandikiye mbashimira kugitekerezo cyiza cyogukora iyinkoranya none nkaba nabasabaga niba hari "apps for andoroid phones" mwabwira. MURAKOZE!


text:
>> Igihe cy'Adiventi
Amasomo yo ku cyumweru, icyumweru cya 3 cy'Adiventi, B
Isomo rya mbere : Iz 61, 1-2a. 10-11
Igitabo cy’Umuhanuzi Izayi
1Umwuka w’Uhoraho urantwikiriye, kuko Uhoraho yantoye akansiga amavuta; yanyohereje gushyira abakene inkuru nziza, komora abafite umutima wamenaguritse, gutangariza imbohe ko zibohowe, n’abapfukiranwaga ko bafunguwe, 2akwamamaza umwaka w’impuhwe z’Uhoraho.
10Ndasabagizwa n’ibyishimo muri Uhoraho, umutima wanjye uhimbajwe n’Imana yanjye kuko yanyambitse umwambaro w’umukiro, akansesuraho umwitero w’ubutungane. Nishimye nk’umukwe utamirije ikamba rye, cyangwa umugeni witatse imirimbo ye. 11Uko ubutaka bumeza imbuto zabwo, n’ubusitani bugakuza icyo bwabibwemo, ni na ko Uhoraho azameza ubutungane n’ibisingizo imbere y’amahanga yose.
Kuzirikana : Lk 1, 47-48, 49-50, 53-54
INDIRIMBO
Inyik/Ndasabagizwa n’ibyishimo mu Mana, Umukiza wanjye!
- Umutima urasingiza Nyagasani,
- kandi uhimbajwe n’Imana Umukiza wanjye.
- Kuko yibutse umuja we utavugwaga,
- Rwose kuva ubu amasekuruza yose azanyita umuhire.
- Ushoborabyose yankoreye ibitangaza,
- Izina rye ni ritagatifu.
- Impuhwe ze zisesekarizwa abamutinya bo mu bihe byose.
- Abashonje yabagwirije ibintu,
- Abakungu abasezerera amara masa.
- Yagobotse Israheli umugaragu we,
- Bityo yibuka impuhwe ze.
Isomo rya kabiri : 1 Tes 5, 16-24
Ibaruwa ya mbere Mutagatifu Pawulo Intumwa yandìkiye Abanyatesaloniki
Bavandimwe, 16mujye muhora mwishimye, 17musenge ubudahwema, 18mushimire Imana muri byose kuko ari byo ibashakaho muri Yezu Kristu. 19Muramenye ntimuzimye Roho w’Imana, 20ntimugahinyure ibyahanuwe; 21ahubwo mujye mugenzura byose, ibyiza mubigumane, 22naho ikibi cyose mucyirinde.
23Imana y’amahoro ubwayo nibatagatifuze binonosoye, kugira ngo izasangemuri indahemuka mwese nta makemwa mufite ku mutirna no ku mubiri, ku munsi Umwami wacu Yezu Kristu azaziraho. 24Ubahamagara ni indahemuh azakora n’ibyo ngibyo.
Ibango-ndirimbo ribanziriza Ivanjili : Lk 1, 76 Yh 1, 7
Alleluya Alleluya.
- Yohani, umuhanuzi w’umusumbabyose yaraje,
- aza gutegura inzira ya Nyagasani,
- no kuba umugabo uhamya iby’ukuri.
Alleluya. + Yohani 6Habayeho umuntu woherejwe n’Imana, izina rye rikaba Yohani. 7Yazanywe no kuba umugabo wo guhamya iby’urumuri, kugira ngo bose bamukeshe ukwemera. 8Si we wari urumuri, ahubwo yari umugabo uhamya iby’urwo rumuri. 19Dore ubuhamya bwa Yohani igihe Abayahudi b’i Yeruzalemu bamutumyeho abaherezabitambo n’Abalevi kumubaza, ngo «Uri nde? »20Yohani yaremeje ntiyahakana, ahamya agira ati «Sindi Kristu.» 21 Na bo baramubaza bati «Bite se? Uzabe uri Eliya?» Arabasubiza ati «sindi we.» «Uzabe se uri umuhanuzi ugomba kuza:» Arabasubiza ati «Oya. » 22Baramubwira bati «Rwose uri nde kugira ngo tugire icyo dusubiza abadutumye. Wibwira ko uri nde? » 23Arabasubiza ati «Ndi ijwi ry’uvugira mu butayu aranguruye ati “nimutunganye inzira ya Nyagasani” nk’uko Umuhanuzi Izayi yabivuze.» 24Abari batumwe bari abo mu Bafarizayi. 25Bongera kumubaza bati «None se ko ubatatiza kandi utari Kristu, ntube Eliya, ntube na wa Muhanuzi, ubitewa n’iki? » 26Yohani arabasubiza ati « Jyewe mbatiriza mu mazi, ariko hagati yanyu hari Uwo mutazi. 27Ni We ugiye kuza ankurikiye; sinkwiye no gupfundura umushumi w’inkweto ze.» 28lbyo byabereye i Betaniya hakurya ya Yorudani, aho Yohani yabatirizaga.
Ivanjili Ntagatifu : Yh 1, 6-8. 19-28
+ Yohani
6Habayeho umuntu woherejwe n’Imana, izina rye rikaba Yohani. 7Yazanywe no kuba umugabo wo guhamya iby’urumuri, kugira ngo bose bamukeshe ukwemera. 8Si we wari urumuri, ahubwo yari umugabo uhamya iby’urwo rumuri.
19Dore ubuhamya bwa Yohani igihe Abayahudi b’i Yeruzalemu bamutumyeho abaherezabitambo n’Abalevi kumubaza, ngo «Uri nde? »20Yohani yaremeje ntiyahakana, ahamya agira ati «Sindi Kristu.» 21 Na bo baramubaza bati «Bite se? Uzabe uri Eliya?» Arabasubiza ati «sindi we.» «Uzabe se uri umuhanuzi ugomba kuza:» Arabasubiza ati «Oya. » 22Baramubwira bati «Rwose uri nde kugira ngo tugire icyo dusubiza abadutumye. Wibwira ko uri nde? » 23Arabasubiza ati «Ndi ijwi ry’uvugira mu butayu aranguruye ati “nimutunganye inzira ya Nyagasani” nk’uko Umuhanuzi Izayi yabivuze.»
24Abari batumwe bari abo mu Bafarizayi. 25Bongera kumubaza bati «None se ko ubatatiza kandi utari Kristu, ntube Eliya, ntube na wa Muhanuzi, ubitewa n’iki? » 26Yohani arabasubiza ati « Jyewe mbatiriza mu mazi, ariko hagati yanyu hari Uwo mutazi. 27Ni We ugiye kuza ankurikiye; sinkwiye no gupfundura umushumi w’inkweto ze.» 28lbyo byabereye i Betaniya hakurya ya Yorudani, aho Yohani yabatirizaga.


text:
Gutinya urupfu nta mumaro !
Twari tumaze iminsi tudasangira ijambo ry’Imana kuko nta rubuga twari tugifite ! Tugarutse bwangu ku muco mwiza wo gusangira Ijambo ry’Imana kuko rimurikira ubwenge bwacu, rikadufasha gufata ibyemezo byiza bireba ubuzima bwacu bwa buri munsi ,bikanagorora imibanire yacu n’abandi kugira ngo yubake amahoro asangiwe. Guhera ubu, nta cyumweru kizongera guhita tutabonye DUSANGIRIJAMBO !
Hagati aho ariko habaye umunsi mukuru ukomeye cyane wa PASIKA, aho twahimbaje mu byishimo izuka rya Nyagasani Yezu !
Ubu turi mu gihe cya Pasika, ni ukuvuga iminsi 50 yose yo kwicengezamo ukuri kw’izuka ry’abapfuye ! « Les morts ne sont pas morts ! »
Amasomo ya Liturujiya yo mu gihe cya Pasika yakunze kugaruka ku mabonekerwa ya Yezu wiyeretse kenshi Intumwa ze zari zarakangaranyijwe bitavugwa n’urupfu rubi umutware wabo yishwe ! Koko rero Intumwa ziboneye n’amaso yazo ishyari n’ubugome ubutegetsi bwakoresheje mu kwica Yzu hagamijwe gusibanganya burundu izina rye n’ibikorwa bye byiza ! Abo bagabo biboneye n’amaso yabo uko Yezu bari batezeho amakiriro n’ikuzo yishwe urwagashinyaguro , ku musaraba wari umwihariko w’ibivume ! Ku wa gatanu twe twita mutagatifu , intumwa zahiye ubwoba, ziriheba, zirahunga, zirihishahisha, zikurayo amaso ! Urupfu rwa Yezu rwakubise hasi amizero yose bari baramushyizemo, bamwe ndetse biyemeza kwisubirira ku kazi bakoraga kera…..bakibagirwa burundu ! Urupfu rubi Yezu yapfuye rwahungabanyije Intumwa ze bikomeye. Kuri bo , byose byari birangiye nta kindi bashobora kwizera nyuma y’ibyo bari biboneye n’amaso yabo !
Twibuke ko Yezu araye aribwicwe, Intumwa z’inkoramutima5Petere, Yakobo na yohani) zari zikibaza ngo « kuzuka mu bapfuye bivuga iki ? »
Nyama Yezu ntiyaheranywe n’urupfu yazutse mu bapfuye nk’uko byari byaranditswe : ngiyo inkuru nziza iruta izindi ! Kuzuka mu bapfuye ni ugukomeza kubaho nyuma y’urupfu ! Si ngombwa ko abakiri mu buzima bwa hano ku isi babona n’amaso yabo y’umubiri abariho mu bugingo bwo hakurya y’imva ! Ibyo tutabonesha aya maso ni byinshi kandi nyamara biriho. Iyo umuhanga adahimba mikorosikopi, ntitwari kuzigera tumenya ko mikorobi zibaho kandi ko ziduteza indwara nyinshi ! Ibyo tutabonesha aya maso si uko bitabaho !
Gusa rero dore ahagomba kumvikana neza :
Iyo Yezu wazutse ATIYEREKA Intumwa ze, ngo aganire nazo, asangire nazo, zimukoreho….inkuru ye iba yarahagarariye aho ! Nyamara kubera ko Intumwa zamwiboneye n’amaso yazo apfa, zikongera zikamubona amaze kuzuka, ari muzima, zagize UKWEMERA KUTAJEGAJEGA ko hakurya y’imva hari ubugingo budashira , kandi bwiza kuruta ubwa hano ku isi kuko ari ubuzima bw’umudendezo w’urukundo rw’Imana, aho « buri wese asangira byose na bose ».
Kuva Intumwa zimaze kwibonera Yezu wazutse, zikamubona ari muzima, nta gikangisho na kimwe cyari kigishoboye kubahagarika, bahisemo kuba ABAHAMYA b’ibyo biboneye .
Nta kindi gisobanuro waha ubutwari budasanzwe bwaranze abo bagabo 11 basanzwe (simples paysans), batinyutse ubutegetsi bw’igihangange bw’Abaromani, bakemera gukubitwa ndetse no kwicwa bazira KWAMAMAZA ukuri babonye n’amaso yabo. None dore imyaka irenze ibihumbi bibiri, UBUHAMYA bwabo buracyakora ibitangaza !
Ubutwari bw’Intumwa za Yezu bwakwigisha iki abanyarwanda b’iki gihe ?
Ibyo Abanyarwanda bakwigira ku Ntumwa za Yezu ni byinshi cyane, reka mvugemo ibi bitandatu by’ingenzi :
1. Abanyarwanda benshi biboneye n’amaso yabo ubugome burenze kamere bwakozwe kandi bugikorwa n’ubutegetsi bwa FPR-Inkotanyi : kwica urubozo, gusenya inkambi z’impunzi no kurasagura abana, abakecuru, abasaza, abagore batwite…. Gufungira abantu ubusa, kubambura ibyabo, kubarandurira imyaka kugira ngo bicwe n’inzara, kubasenyera amazu, kwima abanyeshuri buruse, kuvangura imirambo hashingiwe ku bwoko imwe igashyingurwa mu cyubahiro indi igacibwa ….
Isomo Abanyarwanda batari bake bigiye kuri FPR ni uko abategetsi dufite muri iki gihe ari ABAGOME ku buryo budasubirwaho ! benshi mu bahagamye kuri ubwo bugome biboneye n’amaso yabo bacitse intege cyane bakumva ko nta kintu na kimwe gishobora gukorwa kugira ngo igihugu cy’u Rwanda kizahuke, abantu bongere kugira ubutegetsi buharanira ineza y’abaturage !
2. Mu kwiruka imisozi bahunga ubutegetsi bwica abaturage babwo , hari Abanyarwanda bashoboye kugera mu bihugu byateye imbere , bibonera n’amaso yabo ibyiza by’ubutegetsi bushingiye ku mahame ya demokarasi, ari nabwo bushobora gutuma igihugu gitera imbere mu bukungu no mu kubahiriza uburenganzira bw’ikiremwa muntu.
Abagize amahirwe yo kwibonera n’amaso yabo ko ubutegetsi butica rubanda bushobora kubaho barimo ibyiciro bibiri : hari abemeza ko ubutegetsi bwiza nk’ubwo bushoboka mu bihugu by’abazungu gusa ariko budashoboka mu gihugu nk’u Rwanda ! Hari n’abarangije kumva neza no kwemera bidasubirwaho ko byose bikorwa n’abantu : kubaka igihugu gitekanye biri mu bushobozi bwa benecyo !
3. Icyo abanyarwanda bakeneye ni ABAHAMYA b’impinduka nziza y’igihugu cyacu : Ni abemera badashidikanya ko kubaka u rwanda ruzima bigishoboka . Ntibabyemera gusa ahubwo biyemeje no kubyemeza abandi benshi kuko nyine igihugu cyubakwa n’amaboko y’abana bacyo bose.
4. Si ngombwa ko ABAHAMYA baba benshi cyane ! Intumwa 12 zonyine zaremeye, ziyemeza kuba Abahamya, nguko uko ubuhamya bwabo bukwira isi yose, buradushyigura turabatizwa.
5. Abanyarwanda bake BEMERA bashobora guhindura igihugu cyacu kikarekeraho kumera nk’icyeguriwe Sekibi aho abategetsi bahora baragana ibibi nk’abamennye uruskyo, bakicwa nk’ibikoko ariko ababasimbuye bakaza barushijeho kugira umutwe ufunze, kuva kuri kudata yo ku Rucunshu kugeza n’uyu munsi abategetsi b’u Rwanda bakaba bakomeje kugira amaherezo nk’ayabavumwe !
Uwo muvumo wakomeje kugarika ingogo Ishema Party riwufitiye INTSINZI : muzatwegere tuzabavunguriraho !
Umwanzuro
Abanyarwanda biboneye n’amaso yabo ubugome ndengakamere bwa FPR n’Interahamwe (ariko zo zahaniwe ibyo zakoze !) bagomba guhaguruka bagasa n’abikunkumuye bakareka rwose gukomeza guheranwa n’ubwoba n’igicucu cy’urupfu ! Ahubwo ubwicanyi burenze igipimo biboneye n’amaso yabo bukwiye kubabera intandaro yo kwishakamo imbaraga zo guhangara UBUTEGETSI BWICA, bakaburwanya hagamijwe kubusimbuza ubutegetsi bufite gahunda yo kubaka igihugu gishya kandi kibereye buri mwenegihugu, nta vangura.
Muri ibi bihe bitoroheye Impunzi z’Abanyarwanda zongeye gushyirwaho iterabwoba , UKWEMERA KUTAJEGAJEGA ko abagome bagiye gutsindwa ruhenu , niko gukwiye kuzura imitima y’impunzi : zikwiye guhagarara bwuma, zikisuganya, zigakora amakomite agizwe n’abagabo n’abagore batemera kuba imbata z’ubwoba , bagatinyuka bagasanga abayobozi bakuru b’ibihugu bibacumbikiye, bakavugana kubyerekeye akarengane bashobora kugirirwa na Leta y’u Rwanda ifatanyije na bamwe mu bakozi ba HCR bikundira indonke kurusha ubutumwa bwo kurengera impunzi.
Ko njye niyemeje gutsinda burundu ubwoba nkaba mu Bahamya b’Izuka ry’u RWANDA RUZIMA, uje tugafatanya urugamba ntitwakwihutisha uwo mushinga muhire ?
Niba tubyumva kimwe kandi bikaba byagushobokera, tuzahurire i Buruseli ku cyumweru gitaha, taliki ya 28/4/2013, Salle EXCELSIOR ; Rue Eloy 80 ; 1070 Anderlecht ho mu Bubiligi. Uzatumire nibura imwe mu nshuti zawe magara muzane : tuzaganira kandi ntituzabura icyiza twumvikanaho.
« Imana ifasha uwifashije ».
Leprophete-Umuhanuzi ihagaze bwuma kandi ibifurije mwese Ibihe byiza bya Pasika.
Uwanyu, Padiri Thomas Nahimana.
écrire commentaire
Commentaires: 7


text:
Ibitekerezo ( 9 )
ewana icyo nababwira nuko abahanzi bacu bakomerezaho kdi pe barabinzi kuririrmba reba nka THE BEN /AMAGI THE BRACK/ JEIPOLI ariko we sinzi impamvu mumuca intege mujye nawe mumuha courage mubunzima arakenerwa
ewana icyo nabwira abacurazi bacu bashyiremo akabaraga gusa naho ubundi music nyarwanda irigutera imbere bishimishije cyne jye ubundi nkunda THE BEN Cyaneeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeee
Abahanzi bacu nibezape turabemera ariko ntibakibande kurukundo rwa sore na kobwa gusa nimibereho rusanjye y;abanyarwanda bajye baririmbaho’cg bagire icyiciro runaka batekerezaho eg.nkuko mushiki wacu nkunda cyane Knowless yatekereje kuri bariya babyeyi,ndamushimira cyane mubwira nti Courage nabandi muzarebereho,thx to u all.


text:
Si byiza kujya kwisuzumisha amaso ari uko yagize ikibazo
Yanditswe na admin
Amaso ni urugingo rufasha kureba, ariko kandi rworoha ku buryo bisaba ko rurindwa kugira ngo rutangirika. Abahanga mu kuvura amaso bavuga ko atari byiza kujya kwisuzumisha amaso ari uko yagize ikibazo gusa, ahubwo kuyisuzumisha mbere hagamijwe gukumira uburwayi bwayo ni byo baha agaciro.
Imvaho Nshya yaganiriye n’abantu batandukanye harimo n’abaganga b’amaso, ngo igeze ku basomyi bayo ibyo bakora n’ibyo bakwirinda ngo amaso ntiyangirike.
Nyirahabiyambere yabwiye Imvaho Nshya ko abantu bashobora kuba baterwa amaso no kureba cyane mu bintu biba birimo urumuri rwinshi nka za mudasobwa, televiziyo n’ibindi.
Nsanzamahoro we avuga ko abantu baterwa amaso n’imyotsi, abandi bakaba bayiterwa n’imikungugu itumukiramo. Naho ku bana bakiri bato bagaragarwaho n’indwara y’amaso, avuga ko bashobora kuba babiterwa n’uko ababyeyi babo bayarwaye, cyangwa bayananiza.
Nyiramana wo muri Kicukiro wigeze kurwara amaso yo gutukura n’abana be bane, yabwiye Imvaho Nshya ko abaganga bamubwiye ko bafite ibintu bimwe na bimwe bagiraho aleriji, kandi gushyiramo imiti y’amaso myinshi atari byiza kuko byayatera ibindi bibazo. Yagize ati “Abaganga batandukanye twivujeho, batubwiye ko dufite aleriji y’ibintu batamenya ibyo ari byo, kandi ko gushyiramo imiti kenshi atari byiza. Bambwiraga ko abana bashobora kugenda bakira uko bakura. Kandi koko uko bagiye bakura amaso yabo yagiye aba meza, atabarya.”
Hari abarwara amaso atari ukubera aleriji, ahubwo bitewe no kuyafata nabi
Mu kiganiro n’Imvaho Nshya, Dr. Nkurikiye John, inzobere mu kuvura amaso, asanga hari bamwe mu bantu bajya kwisuzumisha amaso kubera ko bagize ikibazo, ibintu yita bibi cyane kuko uwo muntu aba yamaze gutakaza nka 90% yagombaga kuba yararamiye hakiri kare ndetse rimwe na rimwe bikaba intandaro y’ubuhumyi bwa hato.
Akomeza avuga ko ari byiza kwirinda ibyakwangiza amaso. Yagize ati “ Amaso afasha kubona, akageza amashusho y’ibintu abonye ku bwonko, bukabimenya, bigatuma umuntu amenya ikimuri imbere icyo ari cyo bityo, agafasha umuntu gukora ibintu bitandukanye kuko abireba akabimenya.”
Yakomeje avuga ko amaso afite ibice bitandukanye, harimo n’ibice bishinzwe kuyarinda, nk’ibitsike bibuza ibyuya gutembera mu maso, bikanavuburira mu maso amazi yo kuribobeza ngo rikomeze rigire ubushobozi bwo kubona. Hari kandi ingohe zibuza ibintu kumanukira mu maso.
Gufata neza amaso, ni ukurinda izo ngingo zishinzwe gutuma amaso atagira ibibazo, no kurinda ibice byose bigize amaso cyane cyane agahu bita retine ari na ko gashamikiyeho umutsi wumva, ukanagera mu bwonko. Ni muri uwo mutsi ibyo ijisho ribonye binyura bikagera ku bwonko vuba cyane. Kubera ko ako gahu kangizwa n’urumuri rwinshi, ni ngombwa ko umuntu yirinda kureba mu rumuri rwinshi cyane cyane mu zuba, atambaye indorerwamo z’umukara.
Igihe ijisho ritokowe, si byiza kuribyiringiramo, ahubwo ushaka ugutokora cyangwa ugahumiriza noneho igitokorwa kigasohokana n’amarira. Iyo ukubyemo ushobora kwangiza retine cyangwa ijisho ryose muri rusange. Kugira ngo umuntu agire amaso mazima, akwiye kurya indyo yuzuye irimo Vitamini A na B2. Vitamini A iboneka cyane cyane mu mboga nk’isombe, karoti, epinari, n’ibindi. Vitamini B2 yo iboneka mu muceri. Iyo umuntu atariye ibiribwa bifite izo vitamini, ashobora kugira amaso atukura, akarangwa no kutabona neza cyangwa ingohe zikaba zapfuka.
Abantu bakuze bagira intenge nke z’umubiri muri rusange, kandi n’amaso na yo agira intege nke. Baba bakwiye kugana abaganga kugira ngo babagire inama, ndetse nibiba ngombwa bambare indorerwamo batarayananiza cyane.
Ku nama zirebana n’imirire Dr Nkurikiye avuga ko hari ibibazo byo kubura vitamini A kandi ari yo ituma umuntu abona neza. Yagize ati “Ubusanzwe hari imyunyungugu umuntu aba akeneye na vitamini kugira ngo ijisho rye ridasaza. Ibyo na byo birafasha”.
Inama iruta izindi Dr Nkurikiye agira abantu ni ukwirinda gukoresha imiti ya gakondo mu maso kuko ngo iza ku isonga mu bintu bituma abantu bahuma muri iki gihugu.Yagize ati “Kubera ko umuntu agira akabazo mu maso bakakita amazina bashatse kuko baba batumva neza imiterere y’ijisho noneho ugasanga batugezeho nta cyo tukiramiye byararengeranye, byararenze kuba byavurwa kuko baba baramaze igihe bashyiramo imiti na yo ubwayo yangiza ijisho”.
MUKAGAHIZI ROSE


text:
Mu karere ka Nyamasheke ,Intara y’ Iburengerazuba bashyizeho uburyo bwihariye bwo kurwanya ihohoterwa cyane cyane irishingiye ku gitsina :Kubyarana muri batisimu. Ni nyuma y’uko muri aka karere, ikibazo cy’ ihohoterwa rishingiye ku gitsina cyahagurukiwe n’ inzego zitandukanye .
Abaturage bo mu murenge wa Kagano, akarere ka Nyamasheke bavuga ko binyujijwe muri gahunda yiswe INSHUTI Z’UMURYANGO , kurwanya ihohoterwa rikorerwa mu ngo by’umwihariko irishingiye ku gitsina bikomeje gutanga umusaruro nubwo hakiri ingo nke zikigaragaramo amakimbirane.
Nyirandimubenshi Esperance ni umwe mu nshuti z’umuryango zo mu karere ka Nyamasheke .Avuga uko kubyarana mu batisimu bigenda. Umugabo n’umugore bagize umuryango urangwamo amakimbirane bihitiramo bagenzi babo bafata nk’ icyitegererezo bakabafasha mu gukemura ibibazo birebana n’ ihohoterwa riri mu rugo rwabo. Agira ati ”mu ngo amakimbirane arahari ariko tuzifashishije , tugerageza kugirana inama cyane cyane mu ngo zifite ibibazo .”
Madamu Nyirandimubenshi avuga ko muri gahunda y’inshuti z’umuryango , bagerageza kwigisha abagabo n’ abagore inzira nziza bakwiye kunyuramo mu kubaka urugo rwabo. Baba bazi neza ingo zitabanye neza mu mudugudu cyane cyane bikamenyekanira mu mahuriro atandukanye arimo umugoroba w’ ababyeyi,imiryango remezo n’ andi mahuriro.Ngo kuganiriza ingo zifite amakimbirane bisaba ubunararibonye no kugira imyitwarire myiza kugira ngo ubashe kugira abandi inama. Gusa ngo ni igikorwa kitoroshye kuko mu ntangiriro kuganiriza imiryango biba bikomeye kuko ngo buri umwe wese mu bashyamiranye aba adashaka kuvuga cyane ko kenshi usanga amakimbirane mu ngo ashingira ku bintu bitoroha kubwira abandi.
Umuyobozi w’ inama y’ igihugu y’ abagore mu murenge wa Kagano Imanirahari Théodosie avuga ko kubyarana muri batisimu byunganira ubuyobozi mu guhosha amakimbirane mu ngo kuko babasha gutangira amakuru ku gihe y’ ingo zibanye nabi. Uyu muyobozi ashimangira ko kubyarana muri batisimu kw’ imiryango ari bumwe mu buryo bwiza basanze butanga umusaruro kuko abafitanye amakimbirane baganirizwa n’ abantu bihitiyemo kandi bizeye bityo bakababwira ibibazo bafite nta kwishisha guhari .
Umuyobozi w’ akarere ka Nyamasheke wungirije ushinzwe imibereho myiza y’ abaturage Mukamana Claudette asobanura ko guhitamo ababafasha mu bibazo by’ urugo nta ruhare ubuyobozi bubigiramo bikorwa mu bushake n’ ubwizerane bw’ abaturage. Abatoranwa baba ari imiryango y’ inyangamugayo.
Umuhire Valentin


text:
UBUHAMYA BWA PADIRI Pierre HABARUREMA : IGICE CYA 3
Padiri Pierre HABARUREMA, nk’umututsi wahigwaga, yakoraga iki kuri « Barrière » yiciweho Abatutsi, taliki ya 13/4/1994 ?
Muri iki cyumweru numvise ubuhamya budasanzwe bwa Padiri Pierre Habarurema, buntera kwibaza byinshi. Nasomye inkuru ebyiri zasohotse ku rubuga www.leprophete.fr zigaruka kuri ubwo buhamya ndetse zigakomeza kwibaza ngo Padiri Pierre Habarurema ni muntu ki ? Ese yitwaye ate muri biriya bihe bikomeye by’intambara , Jenoside ndetse na nyuma yaho ? Izi nkuru nasomye zarantinyuye numva nanjye natanga ubuhamya bw’ahantu nasanze Padiri Pierre Habarurema, ngataha nibaza icyo yahakoraga !
Italiki ndayibuka neza, hari le 13/4/1994. Ibintu byari bimeze nabi cyane muri Komini ya Gafunzo yose. Twibuke ko igitero kiyobowe n’umwicanyi kabuhariwe witwa PIMA cyari cyagabwe taliki ya 9/4/1994 kuri Paruwasi ya MUYANGE Padiri Pierre Habarurema yakoragamo ubutumwa, hakicwa Abatutsi barenga 100. Hari n’abandi Batutsi batari bake biciwe mu ngo zabo muri ako Karere.
Kuri iyo taliki rero ya 13/4/1994 natakambiye incuti yanjye, S/Lieutenant Gendarme Augustin NDAMUZEYE, wari Komanda (Commandant) wa Kompanyi yacu musaba ko yampa uruhushya rwo kujya gutabara famille yo kwa Databukwe yari yugarijwe n’igitero cy’abicanyi aho bari batuye i MUKOMA. S/Lieutenant NDAMUZEYE ntabwo yampaye uruhushya gusa rwo gutabara ahubwo yafashe n’icyemezo cyo kumperekeza. Twageze i Mukoma ahagana saa yine za mu gitondo, dusanga abo twari dutabaye bose baraye bishwe. Twararize turihanagura, dufata inzira turataha.
Dutaha,twongeye kunyura kuri Barrière yari munsi ya Paruwasi SHANGI ahagana saa saba z’amanywa(13h). Twari mu modoka Toyota-Stout, twari kumwe n’aba Basilikari bakurikira : S/Lieutenant Augustin NDAMUZEYE, Kaporali Nsabimana, Kapolari Bugingo na Kaporali Habakurama.
Tugeze kuri iyo Bariyeri twasanze ibintu byahindutse, haje abandi bantu bafite ubukana budasanzwe, tutari twahabonye mu ma saa tatu n’igice. Baraduhagaritse, batumerera nabi cyane, batubaza impamvu ngo twataye urugamba tukaba turi kuzerera mu giturage. S/Lieutenant Ndamuzeye yagerageje gusobanura ko twari muri Patrouille ariko biba iby’ubusa. Twari tuhaguye ni impamo y’Imana ! Twakijijwe n’uko Padiri Pierre Habarurema yabwiye izo Nterahamwe bari kumwe ngo nibagenzure ibyangombwa byacu nibasanga tutari abo muri ako karere batwice, ariko nibasanga ariho dukomoka cyangwa dukora batureke twigendere !
Twavuye aho twerekeza ku Bitaro bya Bushenge gusura abasilikari babiri ba Kompanyi yacu bari baharwariye . Ibitaro bya BUSHENGE nibyo abasilikari bivurizagamo. Diregiteri w’ibitaro yaboneyeho adusaba serivise yo kumujyanira abakozi batatu b’ibitaro b’abatutsi (abadamu 2 n’umugabo 1) bagombaga guhungishwa bakajyanwa kuri Stade Kamarampaka. Twarabatwaye kandi twabagejeje kuri Stade.
ICYO TWAKOMEJE KWIBAZA
Padiri Pierre HABARUREMA ni umututsi wagombye kuba yarahigwaga. Nyamara aho kuri Bariyeri twamusanze yari kumwe n’Interahamwe zariye karungu, ukabona nta kibazo abifitemo, bisa n’aho bumvikana, ndetse twabonye ko yari abafiteho ijambo kuko yababujije kutugirira nabi, kandi bakamwumvira. Mu bari kumwe na we ndibuka umugabo wahoze akora ku makamyoneti y’umucuruzi witwa RURANGWA, uwo mugabo nahoraga mubonana n’Umushoferi wa Rurangwa witwa Martin.
Sinasoza ntavuze ko ku munsi ukurikira kubona Pierre kuri iyo Barrière, ni ukuvuga taliki ya 14/4/1994, aribwo izo Nterahamwe zagabye igitero kuri Paruwasi ya SHANGI, zirimbura Abatutsi batabarika. Aho Padiri Pierre Habarurema ntiyaba afite amakuru arambuye kuri icyo gitero, abagiteguye, n’abakigabye ? Turasaba ikinyamakuru UMUHANUZI ko cyazamuha ijambo akatubwira icyo yakoranaga n’Interahamwe kuri bariyeri yicirwagaho Abatutsi munsi ya Paruwasi ya SHANGI yari iraye iri buterwe. Murakoze.
Gashabizi Jonathan
BIRACYAZA…..
Iyumvire ubuhamya budasanzwe bwa Padiri Pierre HABARUREMA:


text:
Ese Imana ibaho?
Icyo Bibiliya ibivugaho
Yego, Imana ibaho. Bibiliya itanga ibimenyetso bigaragaza ko Imana ibaho. Idutera inkunga yo kurushaho kwizera Imana no gukoresha ‘ubushobozi bwacu bwo gutekereza’ n’“ubwenge” aho kwemera buhumyi inyigisho z’amadini (Abaroma 12:1; 1 Yohana 5:20). Suzuma izi ngingo zishingiye kuri Bibiliya zagufasha gutekereza:
Isanzure ry’ikirere rifite gahunda ihamye rigenderaho kandi rikaba ririho ibintu bifite ubuzima, ni gihamya y’uko hariho Umuremyi. Bibiliya igira iti “birumvikana ko buri nzu yose igira uyubaka, ariko uwubatse ibintu byose ni Imana” (Abaheburayo 3:4). Nubwo ayo magambo yumvikana, abantu benshi bize basanga afite imbaraga. *
Abantu twese tuvukana icyifuzo cyo gusobanukirwa intego y’ubuzima, iyo akaba ari inzara dukomeza kugira nubwo twaba duhaze. Icyo ni kimwe mu byo Bibiliya yita ‘gukenera ibintu byo mu buryo bw’umwuka,’ hakaba hakubiyemo icyifuzo cyo kumenya Imana no kuyisenga (Matayo 5:3; Ibyahishuwe 4:11). Ibyo bintu dukenera byo mu buryo bw’umwuka ntibiduhamiriza ko Imana ibaho gusa, ahubwo nanone bigaragaza ko ari Umuremyi wuje urukundo wifuza ko twahaza icyo cyifuzo.—Matayo 4:4.
Hari ubuhanuzi bwinshi bwo muri Bibiliya bwanditswe mu binyejana byinshi mbere y’uko ibivugwamo bisohora, kandi bwose bwasohoye nk’uko bwari bwarahanuwe. Kuba ubwo buhanuzi bwarasohoye neza neza kandi no mu bintu bito, bigaragaza mu buryo budasubirwaho ko bwaturutse ku ufite ubushobozi ndengakamere.—2 Petero 1:21.
Abantu bagize uruhare mu kwandika Bibiliya bari bazi ibintu byo mu rwego rwa siyansi, kurusha abandi bantu bariho icyo gihe. Urugero, kera cyane abantu bibwiraga ko isi iteretse ku nyamaswa, urugero nk’inzovu, ingurube y’ishyamba cyangwa ku kimasa kinini. Nyamara, Bibiliya yo ivuga ko Imana ‘yatendetse isi hejuru y’ubusa’ (Yobu 26:7). Nanone Bibiliya ivuga neza ko isi ifite ishusho y’“uruziga” cyangwa umubumbe (Yes 40:22). Abantu benshi bumva ko ibisobanuro nk’ibyo bihambaye nta handi abanditsi ba Bibiliya bari kubikura uretse ku Mana.
Bibiliya itanga ibisubizo by’ibibazo byinshi bikomeye, ndetse isubiza na bya bibazo bishobora gutuma umuntu atemera ko Imana ibaho mu gihe atabonye ibisobanuro bimunyuze. Urugero nk’ibi bigira biti “niba Imana ari urukundo kandi ikagira imbaraga, kuki ku isi hari imibabaro n’ibikorwa bibi? Kuki usanga ahanini idini ari ryo nyirabayazana w’ibikorwa bibi, aho gushishikariza abantu gukora ibyiza?”—Tito 1:16.
^ par. 2 Urugero, umuhanga mu bumenyi bw’ikirere witwaga Allan Sandage yigeze kugira icyo avuga ku isanzure ry’ikirere agira ati “jye mbona bidashoboka rwose ko gahunda iri mu isanzure ry’ikirere yaba yarapfuye kubaho gutya gusa. Hagomba kuba hari ikintu cyabishyize kuri gahunda. Mbona Imana ari iyobera, ariko nanone mbona kwemera ko ari yo yatumye ibintu bibaho mu buryo bw’igitangaza ari byo bishyize mu gaciro kuruta kwemera ko byapfuye kubaho gutya gusa.”


text:
INCAMAKE Y’AMASOMO
Aya ni amasomo y’ibanze mu gushushanya afasha buri wese ufite impano cyangwa akaba afite ubushake mu kumenya ibyerekeranye no gushushanya. Aya masomo kandi atuma buri wese uyakurikiye amenya uburyo bwo kunoza ibishushanyo yikoreye.
Gushushanya inkuru ni umwuga mwiza ku buryo kubimenya cyangwa kubigiraho amakuru ahagije ari ibintu byiza mu buzima, kuko bituma uburyo bwo gutanga ubutumwa bwaguka iyo binyuze mu bishushanyo.
Aya masomo twabateguriye agenewe abantu bose, baba abakuze cyangwa abana bashobora kuyakurikirana nta nkomyi, kuko ateguye ku buryo bworoheye buri wese.
INTEGO Y’AYA MASOMO
Aya masomo afasha buri wese uyakurikiranye kugira ubumenyi bw’ibanze mu gushushanya, akanatuma impano ye yaguka. Abakuze azabafasha kuruhura ibitekerezo no guhanga inkuru mu mashusho ndetse abakiri bato na bo azabafasha kuba bahitamo umwuga wo gushushanya mu mashuri y’ubugeni yisumbuyeho.
NYUMA Y’AMASOMO
– Umunyeshuri azaba afite ubushobozi bw’ibanze mu Gushushanya inkuru mu buryo bwe kandi neza.
– Umunyeshuri kandi azaba asobanukiwe iby’ingenzi by’ibanze bigenderwaho mu gushushanya.
ICYO TUGAMIJE
– Ni ugufasha abana, urubyiruko n’abakuze kubona amahugurwa n’amasomo magufi abafasha gukoresha impano zabo mu gushushanya;
– Gutegura buri mwaka amarushanwa atandukanye, imurikagurisha ndetse n’iserukiramuco ku rwego rw’igihugu byitabirwe n’abanyeshuri bose bazaba barakurikiranye aya masomo.
DORE UBURYO WAKORESHA WIYANDIKISHA
Kwiyandikisha bikorwa rimwe gusa, igiciro ni 15.000 RWF, wishyura na MOMOPAY *182*8*1*413272*15000#, ushaka gukoresha ubundi buryo watwandikira kuri courses@mountaincreative.rw.
AHO WABARIZA IBINDI IBISOBANURO
Tel: 0787 779 742
Email: courses@mountaincreative.rw
Cyangwa ushobora no kudusanga ku cyicaro i Gikondo hafi na sitasiyo HASS PETROLEUM, umuhanda KK 567 St muri metero 100.


text:
Gatsibo: Muri 2024 nta muturage uzarenga metero 400 ajya gushaka amazi meza
Umuyobozi w’Akarere ka Gatsibo, Gasana Richard, avuga ko mu mwaka wa 2024, nta muturage uzashakira amazi meza muri metero zirenze 400, imishinga yayo irimo gukorwa nigenda neza.
Gahunda ya Leta y’imyaka irindwi, iteganya ko mu mwaka wa 2024, abaturage bose bazaba babona amazi meza hafi yabo ndetse banafite urumuri rwaba urukomoka ku mirasire y’izuba cyangwa umuriro w’amashanyarazi.
Kuri ubu mu Karere ka Gatsibo abaturage barenga 74% babasha kubona amazi meza kandi hafi yabo.
Mu mihigo ya 2021-2022 biteganyijwe ko imishinga yo kongera amazi ku miyoboro ya Rwandabarasa, Minago, Byimana-Rubona, izakorwa ku kigero cya 100% bityo umubare w’abagerwaho n’amazi meza ukiyongera hafi ku kigero cya 90%.
Avuga ko agereranyije imishinga y’amazi yatangiye gukorwa, irimo gutangirwa amasoko n’iyamaze gukorerwa inyigo, bitanga ikizere ko mu mwaka wa 2024, bishoboka ko abaturage bazaba babona amazi meza muri metero zitarenze 400.
Ati “Imishinga y’amazi yatangiye, iyo dutangira amasoko n’iyo tumaze gukorera inyigo, tubona mu mwaka wa 2024 intego dushobora kuba twayigezeho, aho nibura umuturage muri metero 400 ashobora kubona amazi cyangwa se tukaburaho gatoya, ubwo ndanga kwiha urukiramende rurerure.”
Gasana Richard avuga ko mu myaka itatu ishize bateye intambwe ishimishije mu kongera umubare w’abagerwaho n’amazi meza n’umuriro w’amashanyarazi, aho ku mazi bongereyeho 20% no hejuru ya 30% ku mashanyarazi.
Avuga ko ku mashanyarazi intambwe iteye imbere nk’uko babyifuzaga kuko ubu bakiri kuri 53%, ariko na none hari imishinga barimo gukorana na REG kugira ngo abaturage benshi bagerweho n’umuriro w’amashanyarazi.
Yizeza ko bizagera muri 2024, amashanyarazi yoroheje (Two Phase) atakiri mu baturage yarasimbujwe akomeye (Three Phase) ku buryo bizafasha mu kunoza ubucuruzi bushingiye ku muriro w’amashanyarazi.
Agira ati “Ikindi ni uko ahantu hose batanga serivisi, batanga akazi, batanga umusaruro hose hazaba hafite amashanyarazi, ubu ni zo ntego dufite. Udusantere tw’ubucuruzi, amasoko, inyubako z’ubuyobozi, amahoteri, aho hose hazaba hafite amashanyarazi ku buryo ubucuruzi budashobora kuba bwakomwa mu nkokora”.
Avuga ko imishinga bafite ku rwego rw’akarere niyiyongeraho iyo ku rwego rw’igihugu, bishoboka ko intego igihugu cyihaye yo kuba 2024 abaturage bose bagerwaho n’amazi meza, ndetse n’urumuri izagerwaho.
Ibitekerezo ( 1 )
IBYO BYO IYO GAHUNDA YABA ARI SAWA ARIKO
KIRAMURUZI -KAYITA -NYAKAGARAMA BARACYAVOMA AMAZI
YIGISHANYA AHITWA NYAMAREBE NI BABARWANEHO PEEE


text:
Mu kwibuka Génocide nyarwanda yo muli 1994; muli iki cyumweru gishize ntabwo abanyarwanda bahumetse! Bamwe bari batunzwe nuko barya ari uko bagiye mu isoko, abatwara amamodoka, abacuruza ku dutaro n’ubusanzwe batorohewe n’inzego z’umutekano, n’abandi, … Abo bose bamaze iminsi benshi muri bo ntacyo bashyira mu gifu kubera ibiganiro byerekeye jenoside yakorewe abatutsi gusa, mu nsanganyamatsiko yayo ngo ‘’dukumire ingengabitekerezo ya Génocide aho iva ikagera’’. Aliko se dusubiye inyuma gato mbere ya za 1959 tukibuka icyateje intambara yo ku Rucunshu aho ntitwasanga iyo ngengabitekerezo yarahereye mu moko y’abanyiginya n’abega! Kuri uyu munsi tukaba twikoreza abahutu uwo musaraba ! tubyibazeho kugirango tutaba twitana ba mwana tugasamira ibije twirengagije isoko nyayo!
Banyarwanda banyarwandakazi, ibyo biganiro birangwa ahanini n’iterabwoba ry’indangururamajwi zihamagalira abaturage kutongera kugira icyo bakora mu ma saha y’igicamunsi bikunze kuberaho byongeye kandi buri muturage wabyitabiriye akaba agomba gushyirwa kuli liste yabigenewe akanabisinyira imbere y’amazina ye, akaba agomba no kwiyandikisha ku yindi liste y’abatanga umusanzu w’abacitse ku icumu (exemple muli secteur gatsata sector ho muli GASABO District), bikaba bituma abenshi bifungirana mu mago yabo ntihagire ubarabukwa kandi bigaragara ko bashobora kuzagira ingaruka cyangwa ibihano bafatirwa nyuma y’icyunamo! None se banyarwanda banyarwandakazi, icyunamo ko ari nk’itabaro ku bushake bwa buri wese ayo malistes ni ayiki?
Nagerageje kubaza zimwe mu nzego z’ubuyobozi zishinzwe umutekano muli FPR ntibagira icyo bansubiza gifatika nkaho bambwiye ko icyo bategetse kigomba gukurikizwa nka ‘’Karame mwidishyi!! ‘’, atari ibyo ukahasiga ubuzima! Ingero ni nyinshi: Nko kuri iki cyumweru ku wa 10/04/2016 ho mu karere ka Nyagatare, intara y’iburasirazuba (ex-Kibungo) habereye ibiganiro kuli Génocide, aho Général Fred IBINGIRA na Ministri w’ubutegetsi bw’igihugu Kaboneka Francis , imbere y’abaturage n’abanyeshuri ba za Kaminuza y’u Rwanda ishami rya Nyagatare na Est African university basabye iyo mbaga kureka ingenga-bitekerezo ya Génocide kuko ngo ariyo yasenye igihugu, Général IBINGIRA akomeza asaba uwaba wumva ikimurimo kuyihanagura mu bwonko bwe cyangwa agakora ibishoboka byose akava mu bantu.
Banyarwanda banyarwandakazi, kwibuka Génocide 1994 mu Rwanda bizajya bitwibutsa byinshi bibi byakozwe na Leta ya FPR-KAGAME abenshi baba batangiye kwibagirwa, tubibutse ko uyu Général Fred IBINGIRA urangwa n’ubuswa bukabije, benshi baziho kuba atarigeze intebe y’ishuri aliko akaba yarahawe Diplôme ya ULK kubw’igitugu; ariwe warimbuye impunzi zirenga ibihumbi bitatu mu nkambi y’I Kibeho, azimishaho urusasu afatanije n’ingabo yari ayoboye mu mpera za 1994 mu gihe igihugu cyari mu maboko ya APR, avuga ko ari interahamwe zamushotoye! None niwe urimo atanga ibiganiro bikumira Génocide asobanura ko agenekereje asanga ijambo jenoside mu Kinyarwanda bisobanura birenze kubyita ishyano! yakomeje yerulira iyo mbaga ayibwira ati: uwumva afite ikibazo cy’ingengabitekerezo akaba atuye muli aka karere ka Nyagatare yagombye kurira imwe mu magorofa amaze kubakwa hano muri aka karere hanyuma akirangiza hakiri kare!
Hakurikijwe igenzura ryakozwe na Ministeri y’ubutegetsi bw’igihug, muli rapport yayo ngo yasanze Intara y’iburasirazuba ari imwe mu zagaragayeho ingengabitekerezo kurusha izindi mu gihugu cyacu.
Banyarwanda banyarwandakazi, muriyumvira imiyoborere y’iki gihugu cyacu! ntaho tuva ntaho tugana! Dushatse twakwicara ku meza amwe abasaba imbabazi tukazisabana aho kwirirwa mu magambo ya ndigabo, ngo mutinze kuza mbereke! Ndaribwaribwa murantindiye! Ntimuzamenya icyabakubise! n’ibindi….(Prezida Paul Kagame mu ijambo ryo gutangiza icyunamo) , ibyo byose ni ukwihagararaho! Imana ikomeze kutuba hafi naho ubundi haragowe!
Byanditswe kuwa 13/04/2016,na:
A.BEN NTUYENABO, KIGALI-RWANDA.


text:
Mu myaka ibihumbi bine ishize, ni bwo umukino wa “Kung Fu” wavukiye mu Bushinwa. Nyuma y’igihe, waje kwamamara ku isi, no mu Rwanda ntiwahasiga, ndetse ufata umuhanda ugera no mu burasirazuba bw’u Rwanda, mu karere ka Ngoma, n’iwabo wa zulfat ngo ba! Uyu mukino ukinwa n’abakuru ariko n’abato ntibahejwe. Zulfat uyu tuvuga, ni Ni Nyampinga w’imyaka 10 umaze kugira imidari 5 ndetse yabonye amahirwe yo kujya mu Bushinwa, ku ivuko ry’uyu mukino akunda cyane. Ese ni iki byamusabye ngo abe ageze kuri ibi bigwi?
Zulfat akora imyitozo mu masaha ya kare mu gitondo. Natwe twarazindutse tumugeraho saa kumi n’ebyiri kugira ngo tujyane. Mu myenda ye ya siporo, twakoranye urugendo rw’iminota 20 n’amaguru ngo tugere kuri Centre Dushishoze, ikigo cy’urubyiruko ikipe yabo ikoreramo imyitozo. Mu rugendo, twagiye tuganira
Agifite imyaka 7, ngo ni bwo yatangiye gukina “kung fu”. Icyo gihe, yari umwe mu bakobwa babiri bari mu ikipe. Kuba yarateye abandi bakobwa ishyaka, byatumye imibare yabo izamuka, kuri ubu bageze ku 9 mu bakinnyi 23 ikipe ifite. “Mfite musaza wange undusha imyaka 2; yakinaga “kung fu” mbere y’uko nge ntangira.” Uyu Ni Zulfat utubwira urugendo rwe muri “kung fu”. Yarakomeje ati: “Uko yavaga kwitoza, yasubiragamo ibyo yize mureba, nkumva ndabikunze. Hari igihe nagendaga tukitozanya, noneho bigatuma ndushaho kuryoherwa n’uyu mukino.”
Zulfat yaje gusaba ababyeyi ko na we yajya gukina “kung fu”, gusa ngo bumvaga ko nta mukobwa ukina imikino njyarugamba. Na we yakomeje kubibasaba anarushaho kubereka urukundo n’ishyaka afitiye uwo mukino, nuko baza kumwemerera. “Nakomezaga kubibasaba, nkanitozanya na musaza wange babireba, bageze aho babona ko mbikunda cyane maze barabyemera.” Papa wa Zulfat yagize ati: “Yatweretse ubushake n’urukundo afitiye “kung fu”, maze twanga kumubuza amahirwe yo gukora icyo akunda.” Zulfat yemeza ko intambwe ya mbere yamufashije kugera aho ari ari ukuba ababyeyi baramushyigikiye maze na we agashyiraho umwete. Gusa ngo agitangira byaramugoye ariko umutoza wabo witwa Amri amuba hafi, ndetse akamwumvisha ko azabera urugero rwiza abandi bakobwa na bo bakazaza.
Ngo ibi byamuteye imbaraga zo gukora cyane. “Hari igihe baduhaga akaruhuko turi mu myitozo ariko nge sinduhuke, nkakomeza kugira ngo ibyo twize mbifate neza.” Imbaraga n’umuhate yakoreshaga ngo ni byo byamufashije gutsindira imidari itandukanye dore ko uko yitabiraga amarushanwa yatahanaga umudari.
Umunsi umwe ngo habaye amarushanwa yo gutoranya abazahagararira u Rwanda mu marushanwa mu Bushinwa maze Zulfat aba ari we utoranywa. Ese ni iki cyatumye atoranywa? “Nakinaga ntadandabirana kandi mfite ubushake n’imbaraga nuko ndatsinda.” Zulfat ngo umunsi amenya ko azajya mu Bushinwa ni umwe mu minsi atazibagirwa. By’akarusho ngo umunsi ababyeyi be bamuherekeje ku kibuga cy’indege wamusigiye urwibutso rukomeye n'umunezero, bidasize n’umuryango we.
Mu gihe hari abashobora gutekereza ko uyu mukino ari uw’abahungu gusa, Zulfat we si ko abibona. “Uyu mukino ni uw’abahungu n'abakobwa”. Yongeyeho ati: “Abakobwa na twe turayishoboye. Uwashidikanya azaze arebe aho twitoreza, tubikora neza cyane.” Zulfat yatubwiye ko uretse kuba ageze ku rwego rwiza muri uyu mukino ngo binamufasha mu buzima busanzwe. Agira ati: “Ubu sinkikererwa ishuri kuko “kung fu” yanyigishije kuzinduka no kwihuta, naratinyutse ubu sinkigira isoni nk’uko byari bimeze mbere.”
Uyu Ni Nyampinga kandi ngo uyu mukino wamwigishije ikinyabupfura no kutarangara, ahubwo ngo umuntu yiga gushyira umutima ku cyo ari gukora. “Nk’iyo mugenzi wacu akoze ikintu gisekeje turi mu myitozo, ntiwemerewe kumurangarira”. Akomeza agira ati: “Ibyo rero byanyigishije no kutarangara ku ishuri ahubwo ndakomeza nkakurikira nkiga neza, ubu nsigaye nsinda neza kurusha mbere.”
Urugendo rwa Zulfat ngo rurakomeje kuko nk’uko yabibwiye “Ni Nyampinga”, ngo yifuza kuzagira ikipe ye bwite akazajya atoza abakobwa bagenzi be n’abahungu. Ngo arifuza kuzabigisha “kung fu” bakabimenya, na bo bakazigisha abandi.


text:
Inzoga Inkuru z'umuco zatanzwe nabantu zerekanwa kubipfunyika, kandi uburyo bwo kunywa ikiyoka burashushanya neza. Ikiyoka cyubahwa mubushinwa kandi kigereranya ibyiza. Mu kigereranyo, Ikiyoka gisohoka kunywa. Kubera ko ikururwa na vino, izenguruka icupa rya divayi, ikongeramo ibintu gakondo nka Xiangyun, ingoro, umusozi ninzuzi, ibyo bikaba byemeza umugani wa divayi ya Gujing. Nyuma yo gufungura agasanduku, hazaba hari urupapuro rwamakarita yerekana amashusho kugirango agasanduku kagire ingaruka rusange yo kwerekana nyuma yo gufungura.
Izina ry'umushinga : GuJingGong, Izina ryabashushanya : Cheng Tian Sheng, Izina ry'abakiriya : YUTO.
Iki gishushanyo cyiza nuwatsindiye igihembo cya zahabu mugihe cyo kumurika ibicuruzwa no kumurika imishinga yo gushushanya. Ugomba rwose kubona ibihembo bya zahabu byatsindiye abashushanya ibishushanyo mbonera kugirango uvumbure ibindi byinshi bishya, bishya, byumwimerere kandi bihanga ibicuruzwa byo kumurika nibikorwa byo gushushanya imishinga.


text:
ABAGABO - ABAGORE - ABAKOBWA BEZA - ABASOMYI B'IGITUBA - AGAKINGIRIZO - AMABERE - AMAFOTO Y'IBITUBA - AMAFOTO YO GUSWERA - GUKUNA - GUSOHORA K'UMUGORE - GUSOHORA - GUSOMANA - GUSWERA - GUSWERA IGITUBA KININI - GUSWERA NEZA - IBIBAZO BY'IGITSINA - IGITUBA - IGITUBA KININI - IKIBUNO - IMBORO - INAMA Z'IGITSINA - INAMA Z'URUKUNDO - INDWARA Z'IBITSINA - KUNYAZA - KWIKINISHA - RUGONGO - URUKUNDO - URWENYA - VIDEO Z'ABAKOBWA BEZA - VIDEO Z'IKIMANSURO - VIDEO Z'URUKUNDO - VIDEO ZO GUSWERA - VIDEO ZO GUSWERA Z'ABAHINDE - VIDEO ZO KUNYONGA IKIBUNO - VIDEO ZO GUSWERA Z'ABAGANDE - VIDEO ZO KUNYAZA - VIDEO Z'ABAKOBWA BIKINISHA - VIDEO ZA RUGONGO NINI - VIDEO Z'IGITUBA KININI
UMWANA MU MURYANGO
par Bangambiki
Umuryango twawugereranya nk'igiti. Umwana rero mu muryango twamugereranya n'urubuto. Imbuto nziza zera ku biti byiza. Abana beza bakavuka mu miryango myiza. Igiti giteye ahantu habi, kitafumbiwe, ngo giterwe imiti, ntikigire amazi ahagije, kigira imbuto mbi cyangwa zaboze cyangwa zidafite akamaro. No ku bana mu muryango ni uko. Nta kuntu urugo rw'amahane,rw'amatiku, rw'abasinzi rushobora kubyirura abana beza. Ngira ngo twese tuzi uko abana b'ibinyendaro bakunze kwitwara, abana bakuze ari bonyine kuko se na nyina batandukanye bakiri bato n'ibindi. Niba wifuza kugira abana bazaguhesha ishema ubaka umuryango uzaguhesha ishema.
Kurera umwana
1.Ntugatinye guhana umwana.
Umwana si uguterera iyo. Igiti kigororwa kikiri gito. Aha ababyeyi benshi babyumva nabi, bakumva ko guhana ari ugukubitira kwica. Hari ababyeyi bahanana umujinya utabaho. Akenshi bumujinya mwinshi uterwa n'umubyeyi kumva ari umunyantege nke k'umugabo we cyangwa umugore we noneho agashaka kumarira umujinya mu mwana.Hari abana nzi bakubiswe baravunwa, abandi bagendana inkovu. Hari abazirika abana ku nkingi bakabakorera ibya mfura mbi, hari abarazwa hanze cyangwa bakimwa amafunguro iminsi. Guhana si uko. Guhana ni urukundo. Uhana umwana kuko umukunda. Akanyafu karinganiye, urushyi ku itama biherekejwe no gusobanura impamvu umwana ahanwe birahagije. Guhana umwana ukarenza urugero bituma umwana yibagirwa amakosa ye agasigara yibuka uburyo uwamuhannye ari umugome. Umwana wahanwe birenze urugero arahahamuka kandi ntazabyibagirwe mu buzima bwe. "Ndibuka data kera nkiri umwana yatashye yasinze antera umugeri nk'uwutera umupira ngenda nibarangura ngwa nk'iriya mu rutoki. N'uyu munsi sindabyibagirwa kandi mfite imyaka 36. Hari byinshi byiza yankoreye ariko icyo kibi sindakibagirwa."Umugabo umwe ni ko yabwiye blog Igituba
2.Ntukabeshye umwana.
Ababyeyi benshi babeshya abana. Hari ubwo umubyeyi abwira umwana ati"Dore ngiye kuba nirambarariye ku buriri ni hagira uza anshaka umubwire ko ntahari" hagira ukomanga umwana ati "bambwiye ko badahari." Ubundi umwana akakubaza aho abana baturuka uti "ni mu mukondo!" Yakora ku kaboro ke uti"sigaho wakigoryi we." Ibi byose bituma umwana afata umuco w'ikinyoma hakiri kare maze nawe akiga kukubeshya. Yakubita murumuna we wamubaza ati "Arambeshyera" kandi azi neza ibyo yakoze.
3.Igisha abana gukunda imyuga.
Bucya bwitwa ejo. Uyu munsi ushobora kuba ushoboye gutunga urugo rwawe ariko ntawe umenya aho bwira ageze. Igisha umwana wawe uturimo akiri muto kugira ngo umunsi yageze mu bikomeye udahari azirwaneho. Hari abakobwa b'inkumi baba mu miryango myiza batazi guteka kuko bafite ababoyi. Ni iyihe garanti se bafite ko umugabo wabo azagira umuboyi?
4.Menya ibyo umwana wawe abamo.
Kurikirana uko yiga. Menya niba akora imyitozo bamuhaye. Musobanurire ibyo atumva niba ubishoboye niba utabishoboye ushake ubishboye. Menya imikino akina n'abo bayikinana. menya abo akunda gukina na bo ni uko yitwara. Bizagufasha kumenya ibigenda n'ibitagenda neza hakiri kare.
5.Umutekano w'abana.
Abana bakunze guhura n'impanuka nyinshi mu rugo bitewe n'uburangare bw'ababyeyi. Hari umwana nzi wakuyemo undi ijisho n'umushyo! Shyira kure y'abana imiti n'ibindi bishobora kubagirira nabi babikozeho. Shyira kure ibinini,imishyo n'imihoro,ibibiriti,ntugacanire imbabura mu nzu ngo ukingeho cyangwa ngo wibagirwe kuyizimya, ntugacanire agatara hafi y'amarido,n'ibindi.
Subscribe to: Post Comments (Atom)


text:
Miss Naomie yasobanuye icyatumye agira amanota make, na we ngo ntiyayishimiye
Nishimwe Naomie wabaye Nyampinga w’u Rwanda 2020 yavuze ko uburwayi ari yo impamvu yatumye abona amanota mabi mu bizamini bya Leta bisoza umwaka wa gatandutu w’amashuri yisumbuye.
Minisiteri y’Uburezi ubwo yatangazaga amanota y’abanyeshuri barangije umwaka wa gatandatu w’ayisumbuye 2019, ku wa mbere tariki 24 Gashyantare, Nyampinga w’u Rwanda yarangije mu bandi ariko abona amanota ‘atamwemerera kugira Kaminuza’ yigaho mu Rwanda, yagize amanota 13/73, harimo aho yagize F.
Ubusanzwe kugira ngo umuntu yakirwe na Kaminuza, iyo yize Science agomba kuba yaragize nibura amanota 18, uwize andi masomo asabwa kuba yaragize amanota 24/73.
Miss Naomie Nishimwe yabwiye RBA ko amanota yabonye atayishimiye, ngo si we byaturutseho.
Ati “Amanota ni ayange, sinayakiriye neza. Uko mwayabonye ni ko nayabonye, nta kindi nabihinduraho.”
Akomeza agira ati “Sinabigira urwitwazo, ariko umwaka wange ntiwari woroshye kuko nagize ikibazo cyo kurwara, gusa ndashimira Imana kuba nkiriho.”
Avuga ko atiteguye gusubira kwiga mu mashuri yisumbuye kugira ngo abashe kugira amanota meza, ngo intego ye ni ugukomeza amasomo ye muri Kaminuza .
Avuga ko kugeza ubu ari guhura n’imbogamizi z’abantu bamuvuga uko bashatse harimo n’abamuca intege, gusa ngo nta zacibwa intege n’abavuga ibyo bashaka kuko bazahora ho.
Icyo Miss Rwanda 2020 ashyize imbere ni ibikorwa bye.
Naomie w’imyaka 19 arangirije amashuri yisumbuye mu Kigo kitwa Glory Secondary School mu ishami ry’Imibare, Ubukungu n’Ubumenyi bw’Isi (Maths, Economics and Geography, MEG).
Yatsindiye ikamba rya Nyampinga w’u Rwanda ahigitse abakobwa 18 bari bahatanye.
Mu Mwiherero w’Abayobozi Bakuru b’Igihugu wabereye i Gabiro tariki 16-19 mu byo baganiriyeho harimo n’Uburezi, umwe mu myanzuro bafashe ni uko nta munyeshuri uzongera kwimurwa atatsinze.
Perezida Paul Kagame mu ijambo rifungura umwiherero yanenze cyane Kaminuza zititaye ku ireme ry’Uburezi ahubwo zishyira imbere amafaranga.
Nicolas YUSUF
UMUSEKE.RW


text:
Affaire Callixte Sankara : "Niba Nyamvumba atashye amara masa, kibe ikinyemetso kindi cy'uko buriya butegetsi butsinzwe."
Inyandiko TFR igejejweho n'umusomyi wo mu Rwanda
Abari i Paris ndabasuhuje cyane.
Ubu nshobora kuvuga kandi nshobora no guseka.
Maze iminsi ntaguwe neza kubera inkuru zavaga mu nyanja y'ubuhinde.
Ibyo ndikumva ubu ni byiza.
Niba ari byo ko umuvandimwe Callixte ari amahoro ntacyambuza kwishima.
Niba aribyo kandi ibyo navuze birasohoye.
Navuze ko buriya butegetsi nabuvumye kandi butazongera guhirwa mu byo bukora byose kandi ubudahana bwabo bwatangiye kubazanira ibihano ndetse n'intambara y'amasasu bamaze kuyitsindwa itaratangira.
Niba Nyamvumba atashye amara masa, kibe ikinyemetso kindi cy'uko buriya butegetsi butsinzwe kandi umuvugizi wa FLN agizwe umu star ku rwego rwo hejuru kandi ifarashi n'uwihetse uhoraho abiroshye mu nyanja.
Munshimire abantu bose bagiye kuburizamo ikindi cyunamo. Baragahirwa bagubwe neza, babyare kandi barere banuzukuruze.
Amahoro abe ku bakunda u Rwanda n'abanyrwanda
Umunsi mwiza


text:
Ni izihe ngaruka zakurikira raporo Amerika yasohoye igaya imyifatire n’imikorere y’ubutegetsi bwa Paul Kagame?
23/04/2018, Christian Murokore
Tariki ya 20 Mata 2018, Leta Zunze Ubumwe z’Amerika zasihoye raporo igaragaza ihungabanywa ry’uburenganzira bw’ikiremwamuntu mu Rwanda, ahanini mu mwaka wa 2017. Iyi raporo ivuga ko mu Rwanda hari abicwa, ababurirwa irengero, abafungirwa ubusa, abahimbirwa ibyaha, abafungwa bibangikanye n’amategeko, guterwa ubwoba ku buryo ntawutinyuka kuvuga icyo atekereza iyo asanze kitari bushimishe abategetsi n’ibindi. Ikibazo abantu bakomeje kwibaza n’ingaruka zikurikira raporo nk’iyi. Si ubwa mbere hasohoka raporo ivuga ku mikorere mibi y’ubutegetsi bwo mu Rwanda, kugeza no ku bikorwa by’ubwicanyi, ariko ibikorwa kugira ngo ubwo butegetsi bukosorwe cyangwa busimbuzwe ubutegetsi nyabutegetsi, ni cyo cyayoberanye. Ariko nk’uko mu nkuru mperuka kwandika mfatanyije na Clara Simbi, abanyamahanga si bo bazaganisha u Rwanda mu nzira nziza, si bo bazaganisha ubutegetsi ku miyoborere inogeye abanyagihugu, ahubwo bizakorwa n’abanyarwanda ubwabo. Ariko, no kuba amahanga abona neza ko ubutegetsi budakorera inyungu z’abanyarwanda, ni ukuvuga ko abanyarwanda babizi kurushaho. Ibi rero ni na byo bituma, abantu bavuga ko byanze bikunze, igihe kizagera abanyarwanda bagahitamo kuyoborwa n’abafite ubushake bwo kuyobora neza igihugu.
Mwakumva muri make ibikubiye muri iyo raporo, uko byasobanuwe na Radiyo Ijwi ry’Amerika, amashusho ategurwa na mugenzi wacu Jean-Claude Mulindahabi:
No Comments Yet
Laisser un commentaire
Vous devez être connecté·e pour rédiger un commentaire.


text:
Bisanzwe bimenyerewe ko akenshi abantu bavuga kuri micro ya Radio bagira n'impano yo kuririmba ndetse no guhanga indirimbo, ariko si henshi abagore n'abakobwa bashobora kubigira umwuga byombi. Umwe mu banyarwandakazi bamaze igihe mu itangazamakuru ry'umwuga yatweretse ko bishoboka ubwo twamusangaga aririmbira kuri Lemigo Hotel hano i Kigali. UWIMANA Jane amaze imyaka isaga itanu mu itangazamakuru ry'u Rwanda akaba azwi mu makuru mu Kinyarwanda ya Radio10.
Uyu mwari rero hari byinshi afitemo impano bitari gutara, gukusanya cyangwa kuvuga amakuru kuko mu muziki iyo ahuye n'abacuranzi aririmba kakahava. Ku mugoroba wo ku wa gatatu taliki 18Mutarama 2012 yaririmbiye kuri Lemigo Hotel ahaba hateraniye abantu benshi baje gutega amatwi injyana nziza y'umuziki, icyo gihe natwe twaboneyeho kugirana nawe ikiganiro kigufi.
zahabutimes.com: Ko dusanzwe tukumenyereye nk'umunyamakuru w'umwuga, ibijyanye no kuririmba live wabitangiye ryari?
Uwimana Jane: Natangiye kuririmba hano kuri Lemigo Hotel mu mpera z'umwaka ushize ariko kuririmba ni impano namenye ko mfite nkiiri umwana muto, naririmbye muri chorale hanyuma nza no gutangira kuririmba ku giti cyanjye muri 2005 n'ubwo ntabishyizemo imbaraga nyinshi icyo gihe.
ZT: Ni hano kuri Lemigo uririmbira gusa se cyangwa ufite n'andi matsinda muririmbana ahandi hatandukanye?
U.J: Ubusanzwe ndirimba mu buryo bubiri. Ndirimbana na live band nka hano kuri Lemigo ndetse no kuri Hotel Novotel, ariko igihe kinini nakiririmbyemo umuziki uzwi ku izina rya Karaoke. Iyo ni programme ikorwa na mudasobwa ikaba igira ubwoko bw'indirimbo zicuranze n'akarusho k'uko amagambo y'izo ndirimbo agaragara ku rukuta umuntu akabasha kuririmba ayasoma. Naririmbye Karaoke mu gihe cy'imyaka itatu i Gikondo muri Passadena, nza kuririmba ikindi gihe gito muri Virunga MTN Center ariko nabihagaritse kubera gahunda z'amasomo zari zikiri nyinshi.
ZT: Kuririmba live ko ari ubuhanga kandi bushobora kuba busaba n'umwanya wo kwitoza, ubifatanya ute n'akazi k'itangazamakuru nako gasaba umwanya uhagije?
U.J: Ahari ubushake haboneka n'ubushobozi. Nashatse gukora umuziki kuva cyera ariko nkagira imbogamizi cyane cyane zo kwiga kuko nabaga mbifatanya n'umwuga nsanzwe nkora w'itangazamakuru. Muri 2005 nibwo nakoze indirimbo ya mbere, muri 2008 nkora indirimbo ya kabiri ariko nanirwa gukomeza ngo mbe nakora album yanjye nyishyire ahagaragara. Hagati aho nibwo nungutse igitekerezo cyo kujya ndirimba karaoke kuko idasaba umwanya munini wo kwitoza cyane cyane ko hagaragaramo indirimbo z'abahanzi mpuzamahanga inyinshi nkaba nzizi kubera ko nazikunze nkiri muto. Ibi byansabaga gusa amasaha ya nimugoroba ndangije akazi gasanzwe,nkajya gushimisha abantu no kwishimisha mu kuririmba karaoke. Mu mpera z'umwaka ushize nari ndi ku musozo w'amasomo nigaga muri kaminuza nkuru y'u Rwanda ajyanye n'itangazamakuru mbona ko umwanya namaraga ku ntebe y'ishuri nshobora kuwukoresha nitoza kuririmba live hamwe n'abacuranzi batandukanye. Muri make iyo nsubitse gahunda z'umunsi mu itangazamakuru mpita ntangira gahunda z'umugoroba mu muziki.
ZT: Wumva uruhare rwawe mu iterambere ry'umuziki nyarwanda ndetse no mu iterambere ry'ubuzima bw'abanyarwanda muri rusange ari uruhe?
UJ: Mu muziki nyarwanda, uruhare rwanjye ni ukwereka cyane cyane abahanzi bakibyiruka urugero rwiza rw'uko kuririmba n'ijwi ry'umuntu muri buri bitaramo bishoboka bikaba kandi bitandukanye no gucuranga CD byari byarashegeshe ibitaramo by'abahanzi nyarwanda. Mu buzima rusange bw'abanyarwanda ho ni byinshi nishimira kuba nkora kuko mu cyumweru nshobora kuririmba mu bitaramo bitatu, live cyangwa karaoke bikaruhura ndetse bikanashimisha ababa babyitabiriye, aho ndirimbira ni ahantu ushoboraguhurira n'inshuti mukishimisha nyuma y'akazi katoroshye umuntu aba yiriwemo, ni ahantu harangwa ibyishimo gusa kuko n'ubwo waba wavuganye nabi n'umuntu mukahahurira muhita mwiyunga bitewe n'ubutumwa dutanga mu ndirimbo, ndetse n'umwuka w'ubusabane uba uharangwa. Havukira ibitekerezo byinshi byubaka kuko abantu baba babonye umwanya wo kwisanzura no gushyira ubwenge ku gihe.
ZT: Ubona se kuririmba gutya bishobora gutunga umuntu wabigize umwuga?
U.J: Ni umwuga mwiza cyane, uretse kuba byagira icyo byinjiza mu mufuka binatuma umuntu agira ubuzima bwiza kuko uko uririmba ni nako uba uruhuka, ni imyitozo y'umubiri n'ibitekerezo.
ZT: Abakunzi b'umuziki waba ubahishiye iki mu minsi iri imbere?
U.J: Nibaze twidagadure muri live music kuko aho ndirimbira hose kwinjira ni ubuntu, kugeza ubu gahunda ihamye ya live mfite ni kuri Lemigo Hotel buri wa gatatu guhera saa moya kugera saa ine z'ijoro, nkaba nababwira kandi ko twubahiriza amasaha nk'urugero abacuranzi n'abaririmbyi bakora ibitaramo bari bakwiye kureberaho. Karaoke music ni kuri Captain ku cyumweru guhera saa mbiri kugeza saa sita z'ijoro. Mu minsi mike nzabamenyesha gahunda nzatangira kuri Hotel Novotel na The Manor Hotel. Iyo umuntu yakoze neza ku manywa aba akwiye kwiha umwanya wo kwishimisha ni mugoroba. Ku bakunzi b'umuziki rero nababwira iki!


text:
Isomo rya 1: 2 Samweli 1, 1-4.11-12.19.23-27
Sawuli amaze gupfa, ni bwo Dawudi yagarutse amaze gutsinda Abamaleki, amara iminsi ibiri i Sikilage. Ku munsi wa gatatu, haza umuntu aturutse mu ngando kwa Sawuli, imyambaro ye yatanyaguritse, kandi umutwe we wuzuyemo umukungugu. Nuko ngo agere kwa Dawudi amwikubita imbere aramupfukamira. Dawudi aramubaza ati «Uraturuka hehe?» Aramusubiza ati «Nahunze mva mu ngando y’Abayisraheli.» Dawudi aramubaza ati «Byagenze bite? Ngaho mbwira!» Undi aramubwira ati «Imbaga bayitsinze kandi hapfuyemo abantu benshi, ndese na Sawuli n’umuhungu we Yonatani bapfuye!» Dawudi yadukira imyambaro ye arayishishimura, n’abari kumwe na we bose babigenza batyo. Nuko barababara, bararira kandi basiba kurya kugeza ku mugoroba kubera Sawuli na Yonatani umuhungu we, no kubera umuryango w’Uhoraho wose wa Israheli, kuko bari bamazwe n’inkota.
«Yewe Israheli we, mbese icyubahiro cyawe
cyaguye mu mpinga y’imisozi?
Ab’intwari baraguye!
Sawuli na Yonatani abakundwaga cyane,
abatatandukanaga mu buzima no mu rupfu,
abatebukaga kurusha kagoma;
abanyembaraga kurusha intare!
Bakobwa ba Israheli, nimuririre Sawuli,
wabambikaga imihemba n’imirimbo y’amoko yose,
wabahaga kandi imitako ya zahabu
mugeretse ku myambaro yanyu.
Intwari zaguye ku rugamba,
Yonatani yiciwe mu mpinga y’imisozi!
Mbega umubabaro ngufitiye,
Yonatani muvandimwe!
Nagukundaga byahebuje!
Ubucuti bwawe bwambereye akataraboneka,
bwasumbyaga ubwiza urukundo rw’abagore.
Intwari zaraguye!
Ingenzi ku rugamba zarashize!»
Zaburi ya 79 (80), 2-3, 5-7
Mushumba wa Israheli, tega amatwi,
wowe uyobora Yozefu nk’ubushyo,
wowe wicaye hejuru y’Abakerubimu,
garagaza uwo uri we!
Mu maso ya Efurayimu, Benyamini na Manase,
garagaza ububasha bwawe, maze udutabare!
Uhoraho, Mugaba w’ingabo,
uzahereza he kurakara,
kandi umuryango wawe ukwiyambaza?
Uhoraho, Mugaba w’ingabo, tuzahure,
ubengeranishe uruhanga rwawe, maze dukire!
watugize irwaniro ry’abaturanyi,
abanzi bacu baduhindura urw’amenyo!
Ivanjili ya Mutagatifu Mariko 3,20-21
Bageze imuhira, abantu benshi bongera guterana, bituma badashobora kugira icyo barya. Nuko bene wabo wa Yezu babyumvise, baza kuhamuvana; kuko bavugaga ngo «Yasaze!»


text:
Inyigisho yo ku wa Gatatu Mutagatifu, 28 werurwe 2018
Amasomo Matagatifu:Iz 50, 4-9a; Zab 69 (68), 8-10.21-22.31-34; Mt 26, 14-25
Bavandimwe, Kristu Yezu akuzwe!
Ejo ku wa Kabiri Mutagatifu twumvise Yohani, mu Ivanjili ye, atubwira uko Yezu yamenyesheje ubugambanyi bwa Yuda Isikariyoti. Kuri uyu wa Gatatu Mutagatifu turumva uko umwanditsi w’Ivanjili Matayo atubwira uko Yuda yashyize ubwo bugambanyi mu bikorwa: “Nuko umwe muri ba Cumi na babiri witwaga Yuda Isikariyoti, asanga abatware b’abaherezabitambo, arababwira ati ‘Murampa iki, nanjye nkamubagabiza?’ Bamubarira ibiceri mirongo itatu bya feza. Kuva icyo gihe atangira gushaka uburyo buboneye bwo kumutanga” (Mt 26, 14-16).
Mu gihe bagenzi be bashenguwe n’agahinda ko kumva ko Umwigisha wabo agiye kugambanirwa n’umwe muri bo, Yuda we Sekibi yarangije kumwinjira, anangira umutima ndetse imigambi mibisha yo kugambanira Nyagasani yarangije kuyitegura. Koko rero, igihembo cy’ubugambanyi bwe yarangije kugihabwa, ahubwo igisigaye ni uko abona uburyo buboneye bwo kumutanga. Arigira nyoni nyinshi agira ati “Aho ntiyaba ari jye, Mwigisha?” (Mt 26, 25), kandi Yezu yarangije kubimwereka!